cyanic-selkie/wikianc huggingface dataset:
ഗണപതി
രൂപ വർണ്ണന
* പദ്മം ധ്യാനത്തിലെ ഒരു ഉയർന്ന അവസ്ഥയാണ്. മനുഷ്യന്റെ ഏറ്റവും ഉയർന്ന അവസ്ഥയായി സനാതന ദർശനം കണക്കാക്കുന്ന, അങ്ങേയറ്റത്തെ സമാധി അവസ്ഥയെ സൂചിപ്പിയ്ക്കുന്നതാണത്
ഓംകാര സ്വരൂപം
മഹാ ഗണപതിയുടെ രൂപം ഓംകാരമായാണ് കണക്കാക്കുന്നത്. ഓംകാരത്തിന്റെ രൂപമായും ദേവതയായുമാണ് ഗണപതിയെ കണക്കാക്കുന്നത്. കുണ്ഡലിനീ യോഗപ്രകാരം മൂലാധാര ചക്രത്തിലാണ് ഗണപതിയുടെ സ്ഥാനം.ഗാണപത്യന്മാർക്ക് ഗണപതി പൂർണ്ണ പരബ്രഹ്മ രൂപമാണ്. ഗണപതി ഉപനിഷത്ത് എന്ന ഒരു ഉപനിഷത്തും നിലവിലുണ്ട്
പ്രചാരം
ഭാരതത്തിലും പുറത്തും മഹാഗണപതിയുടെ പ്രചാരം വളരെ വലുതാണ്. ഹൈന്ദവ ദർശനങ്ങളിലും ബുദ്ധ,ജൈനമത ദർശനങ്ങളിലും മഹാ ഗണപതീ രൂപം നിലവിലുണ്ട്. ഗണേശൻ, വിനായകൻ, ബാലാജി, വിഘ്നേശ്വരൻ എന്നീ പേരുകളിലും ഗണപതി അറിയപ്പെടുന്നു. ശുഭകാര്യങ്ങളുടെ ഈശ്വരനായാണു ഗണപതി അറിയപ്പെടുന്നത്. thumb|250px|right|
പുരാണം, ഐതിഹ്യം
പുരാണങ്ങളിൽ നിന്നുള്ളതോ പ്രാചാരത്തിലുള്ളതോ ആയ ഐതിഹ്യങ്ങൾ ഓരോ ദൈവ സങ്കൽപ്പങ്ങളെ പറ്റിയും നിലവിലുണ്ട്. ഗണപതിയുടെ അവതാരത്തെ പറ്റി പല കഥകളുണ്ട്. അതിലൊന്ന് പാർവതി ആദിമൂല മഹാഗണപതിയെ തപസ്സു ചെയ്ത് പ്രത്യക്ഷപ്പെടുത്തി തന്റെ മകനായി പിറക്കണം എന്ന് ആവശ്യപ്പെട്ടു എന്നും അങ്ങനെ പാർവതിയുടെ മകനായി ആദിമൂല മഹാഗണപതി ഉണ്ണി ഗണപതിയായി ജനിച്ചു എന്നും ആണ് ഒരു കഥ.
മറ്റൊന്ന് കൈലാസ നാഥനായി വാണരുളുന്ന ശിവന്റെ അടുത്ത് ദേവന്മാരും അസുര ഗണങ്ങളും ആയി ഭയങ്കര തിരക്കായിരുന്നു. ആളൊഴിഞ്ഞൽപ്പം സമയം തനിക്കൊപ്പം ഇരിക്കാൻ ശിവ ഭഗവാന് നേരമില്ല എന്ന് പാർവതി ദേവി ഭഗവാനോട് പരാതി പറഞ്ഞിരുന്നു എങ്കിലും ലോകം വാണരുളുന്ന അദ്ദേഹത്തിന് അതിനുള്ള സമയം കുറവായിരുന്നു. അങ്ങനെ ശിവനോടുള്ള ദേഷ്യത്തിന് ആദിപരാശക്തിയായ ഭഗവതി ചന്ദനപ്പൊടികൊണ്ട് ഒരു പ്രതിമയുണ്ടാക്കി അതിനു തന്റെ ശക്തികൊണ്ടു ജീവൻ കൊടുത്തു. അവൻ ശ്രീ പാർവതിയുടെ സ്വന്തം പകർപ്പു തന്നെയായിരുന്നു. ഈ പുത്രൻ അവന്റെ അമ്മയുടെ ആജ്ഞകൾ അക്ഷരം പ്രതി അനുസരിച്ചു പോന്നു. ഒരിയ്കൽ കുളിക്കുന്ന സ്ഥലത്തിനു കാവലായി ബാല ഗണേശനെ നിർത്തി പാർവതി നീരാട്ടിനു പോയി. ഈ സമയത്തു ബ്രഹ്‌മാദി ദേവന്മാർ കൈലാസത്തിൽ എത്തിച്ചേർന്നു. ശിവൻ നന്ദിയെയും മറ്റു ശിവഗണങ്ങളെയും വിട്ടു പാർവതിയെ വിളിപ്പിയ്ക്കാൻ ശ്രമിച്ചു. പക്ഷേ ഗണേശൻ ആരെയും അനുവദിച്ചില്ല. ദേവന്മാർ  നേരിട്ട് ഗണപതിയോട് ആവശ്യപെട്ടെങ്കിലും അതും ഫലവത്തായില്ല. ശിവൻ നേരിട്ടു വന്നെങ്കിലും ശിവനെയും ബാലഗണപതി കടത്തിവിട്ടില്ല. ഇതിൽ ക്രുദ്ധനായ ശിവൻ ബാലാജിയുമായി ഘോരമായ യുദ്ധം ചെയ്യുകയും അവസാനം അവന്റെ തലവെട്ടിക്കളയുകയും ചെയ്തു. പാർവതി കുളികഴിഞ്ഞു വരുമ്പോഴാണു സംഗതികൾ ശിവനു മനസ്സിലാവുന്നതു തന്നെ. എന്നാൽ ശക്തിസ്വരൂപിണിയായ ശ്രീ പാർവതിയുടെ പുത്രദുഃഖത്താലുള്ള കോപാഗ്നി ഇതിനുള്ളിൽ ജ്വലിച്ചു തുടങ്ങിയിരുന്നു. വിശ്വരൂപം പൂണ്ട ഭഗവതി മഹാകാളിയായി മാറി. ഉഗ്രരൂപിയായ ഭഗവതിയുടെ ആജ്ഞപ്രകാരം നവദുർഗ്ഗമാർ യുദ്ധ സന്നദ്ധരായി പ്രത്യക്ഷപ്പെട്ടു. ദേവീകോപം ഭയന്ന് സർവരും പരാശക്തിയെ സ്തുതിച്ചു ക്ഷമാപണം നടത്തി. തുടർന്നു ബ്രഹ്മാവും മഹാവിഷ്ണുവും മറ്റു ദേവകളും ചേർന്ന് ശിവന്റെ അഭിപ്രായ പ്രകാരം തെക്കോട്ട്‌ നടക്കുകയും ആദ്യം കാണുന്ന ജീവിയുടെ തല വെട്ടി തലയില്ലാത്ത ഗണപതിയിൽ ഉറപ്പിക്കുകയും ചെയ്തു എന്ന്‌ ഒരു പുരാണ കഥ.
ഗണപതിക്കു ആനയുടെ തല കിട്ടിയതിനെപ്പറ്റി പല കഥകളുണ്ട്. ഒരു കഥയനുസരിച്ച് പാർവതി ശനിയെ കാണിച്ചു കൊടുത്തപ്പോൾ ശനിയുടെ ദുർശക്തികൊണ്ട് ഗണപതിയുടെ തല കരിഞ്ഞുപോയെന്നും ഗണപതിയുടെ തല മാറ്റി ഒരു ആനത്തല വയ്ച്ചു കൊടുത്തുവെന്നുമാണ് ഒരു പുരാണം.
ശിവനും പാർവതിക്കും കാവൽ നിന്ന ഗണപതി ശിവനെ കാണാൻ‌വന്ന പരശുരാമനെ തടഞ്ഞുനിർത്തിയെന്നും ഇതിൽ ക്രുദ്ധനായ പരശുരാമൻ തന്റെ മഴുവെടുത്ത് ഗണപതിയുടെ ഒരു കൊമ്പ് അരിഞ്ഞുകളഞ്ഞുവെന്നും ഒരു കഥ പറയുന്നു. ഇങ്ങനെയാണ് ഗണപതി ഒറ്റക്കൊമ്പനായതത്രേ. വേദവ്യാസൻ പറഞ്ഞുകൊടുത്ത് ഗണപതിയാണ് മഹാഭാരതം എഴുതിയതെന്നാണ് പറയപ്പെടുന്നത്. ഏഴുതിക്കൊണ്ടിരിയ്ക്കുമ്പോൾ എഴുത്താണി ഒടിഞ്ഞുപോയതു കൊണ്ട് ഗണപതി തന്നെ സ്വന്തം കൊമ്പൊടിച്ച് എഴുതിയെന്നും, അങ്ങനെയണ് ഒറ്റക്കൊമ്പനായതെന്നും ഒരു കഥയുണ്ട്.
അവസാനം മുനിമാർ 21 കറുക നാമ്പുകൾ കൊണ്ട് ഗണേശന് അർച്ചന ചെയ്തു. അതിന്റെ ഫലമായി ഗണേശന്റെ താപ ം ശമിക്കുകയും ചെയ്തു. സന്തുഷ്ടനായ ഗണപതി ആരാണോ തന്നെ കറുക കൊണ്ട് പൂജിക്കുന്നത് അവരുടെ എല്ലാ ആഗ്രഹങ്ങളും സാധിക്കപ്പെടും എന്ന് മുനിമാരെ അനുഗ്രഹിച്ചു. അന്നുമുതലാണ് ഗണപതിക്ക് കറുക ഏറ്റവും പ്രിയപ്പെട്ടതായത്.
21 എന്ന സംഖ്യയ്ക്ക് പ്രാധാന്യമുണ്ടായത്.
പൂവില്ലാത്ത കറുകയാണ് പുജയ്ക്കെടുക്കുന്നത്. കറുക ഒറ്റസംഖ്യയിൽ നുള്ളിയെടുക്കണം. അത് ഒറ്റക്കെട്ടാക്കി വെള്ളത്തിൽ മുക്കി ശുദ്ധമാക്കിയ ശേഷം ഗണപതിയെ പൂജിക്കണം. ഗണപതി ക്ഷേത്രങ്ങളിൽ സമർപ്പിക്കപ്പെടുന്ന ഏറ്റവും വീശിഷ്ട വസ്തുവാണ് കറുകപുല്ല്.
32 ഭാവങ്ങൾ
32 തരത്തിലുള്ള ഭാവങ്ങൾ ഗണപതിക്ക് ഉണ്ട്, ഓരോന്നും ഓരോ പേരിലാണ് അറിയപ്പെടുന്നത്
പ്രാർത്ഥനാ ശ്ലോകങ്ങൾ
വക്ര തുണ്ട മഹാകായ
സൂര്യകോടി സമപ്രഭഃ നിർവിഘ്‌നം കുരുമേ‌ ദേവ
സർവ്വ കാര്യേഷു സർവദാ.
ഏകദന്തം മഹാകായം
തപ്തകാഞ്ചന സന്നിഭം
ലംബോദരം വിശാലാക്ഷം
വന്ദേഹം ഗണനായകം.
"ശുക്ലാംബരധരം വിഷ്ണും, ശശിവർണ്ണം ചതുർഭുജം, പ്രസന്നവദനം ധ്യായേത്, സർവവിഘ്നോപ ശാന്തയേ"
പൂജകൾ
ശുഭ കാര്യങ്ങൾക്കു മുമ്പ് ഗണപതിഹോമം നടത്തുക ഹൈന്ദവർക്കിടയിൽ പതിവാണ്. വിഘ്ന നിവാരണം, ഗൃഹപ്രവേശം, കച്ചവട ആരംഭം, ദോഷ പരിഹാരം എന്നിവക്കെല്ലാം ഗണപതിഹോമം മുഖ്യ ഇനമായി നടത്തി വരുന്നു. ഉദ്ദിഷ്ടകാര്യങ്ങൾക്കായി പ്രത്യേക തരത്തിലും ഗണപതി ഹോമം നടത്താം. ഇത്തരത്തിൽ പ്രത്യേക ദ്രവ്യങ്ങൾ ചേർത്ത്‌ ഹോമം നടത്തുന്നത്‌ ഏറെ നല്ലതാണെന്ന്‌ തന്ത്രഗ്രന്ഥങ്ങളും ചൂണ്ടിക്കാട്ടുന്നു. വിശേഷാൽ പതിനാറു ഉണങ്ങിയ തേങ്ങ(കൊട്ട തേങ്ങ), പതിനാറുപലം ശർക്കര, മുപ്പത്തിരണ്ട്‌ കദളിപ്പഴം, നാഴിതേൻ, ഉരിയ നെയ്യ്‌, എന്നിവ ഹോമിക്കാം.
വിനായക ചതുർത്ഥി
ഗണപതിയുടെ ഏറ്റവും പ്രധാനപ്പെട്ട ആഘോഷമാണ് വിനായക ചതുർത്ഥി. ഗണേശ ചതുർത്ഥി എന്നും ഇത് അറിയപ്പെടാറുണ്ട്. ശകവർഷ കലണ്ടർ അനുസരിച്ച് ഭാദ്രപദമാസത്തിലെ വെളുത്തപക്ഷത്തിലെ ചതുർത്ഥി നാളിലാണ് ഇത് ആഘോഷിക്കുന്നത്. ഗ്രിഗോറിയൻ കലണ്ടർ പ്രകാരം വിനായക ചതുർത്ഥി ആഗസ്തിലോ സെപ്റ്റംബറിലോ ആയിരിക്കും ശണേശ വിഗ്രഹങ്ങൾ ഉണ്ടാക്കി, പൂജകൾക്ക് ശേഷം അത് ജലത്തിൽ നിമഞ്ജനം ചെയ്യുന്നത് ആഘോഷങ്ങളുടെ ഒരു ഭാഗമാണ്.
ഇന്ത്യയിലെ എല്ലായിടത്തും ഗണേശ ചതുർത്ഥി ആഘോഷിക്കാറുണ്ടെങ്കിലും മഹാരാഷ്ട്ര സംസ്ഥാനത്താണ് ഏറ്റവും വിപുലമായി ആഘോഷങ്ങൾ നടക്കുന്നത്. മുംബൈയിലെ ഗണേശ ശോഭയാത്രക്ക് അന്തർദേശീയതലത്തിൽ ശ്രദ്ധ ലഭിച്ചിട്ടുണ്ട്. . ഗോവയിലും ഗണേശചതുർത്ഥി ഒരു പ്രധാന ആഘോഷമാണ്. കേരളത്തിൽ പ്രധാനമായും ഗണപതിക്ഷേത്രങ്ങളിൽ ഒതുങ്ങിനിൽക്കുന്നവയാണ് വിനായക ചതുർത്ഥി ആഘോഷങ്ങൾ എങ്കിലും ഈയടുത്ത കാലത്തായി ഗണേശോത്സവം പോലുള്ള പരിപാടികൾ കേരളത്തിലും ആരംഭിച്ചിട്ടുണ്ട്.
ഭാരതത്തിനും പുറത്തുള്ള സ്വാധീനം
വ്യാപാരവും മറ്റ് ജനമിശ്രണം മൂലം ഇന്ത്യൻ സാംസ്കാരത്തിന്റെ സ്വാധീനം തെക്കുകിഴക്കൻ ഏഷ്യ മുഴുവൻ വ്യാപിച്ചു. ഇതിന്റെ ഫലമായി ഭാരതത്തിന്റെ പുറത്തും ആരാധിക്കാൻ തുടങ്ങിയ ഹിന്ദുദൈവങ്ങളിൽ പ്രധാനിയാണ് ഗണപതി. ഇന്ത്യയ്ക്ക് പുറത്തേക്ക് വ്യാപാരാവശ്യങ്ങൾക്കായി പോകുന്നവരാണ് പ്രധാനമായും ഗണപത്യാരാധന നടത്തുന്നത്. പത്താം നൂറ്റാണ്ട് മുതൽ പുതിയ വ്യാപാര ശൃംഖലകളുടെ ഉദയത്തോടെ ഇന്ത്യയിൽ നിന്നും ഇന്ത്യയിലേക്കുമുള്ള പണത്തിന്റെ ഒഴുക്ക് തുടങ്ങി. ഈ സമയത്ത് വ്യാപാരികൾക്കിടയിലെ മുഖ്യ ദൈവമായി ഗണപതി മാറി. മലയ് ആർക്കിപെലഗോയിലേക്ക് കുടിയേറിയ ഹിന്ദുക്കൾ അവർക്കൊപ്പം തങ്ങളുടെ സംസ്കാരത്തേയും അവിടെ വ്യാപിപ്പിച്ചു. ശിവാലയങ്ങൾക്ക് പുറമേ ഗണേശ ബിംബങ്ങളും അവിടെ ധാരാളമായി കാണാം. ജാവ, ബാലി എന്നിവിടങ്ങളിൽ കാണപ്പെടുന്ന ഹൈന്ദവ കലകളിൽ ഗണപതി രൂപത്തിന് വളരെയധികം പ്രാധാന്യമുണ്ട്. ഇത് വൻ‌തോതിലുള്ള സംസ്കാര മിശ്രണത്തെയാണ് സൂചിപ്പിക്കുന്നത് തെക്കുകിഴക്കൻ ഏഷ്യയിലേക്കുള്ള ഹിന്ദുസംസ്കാരത്തിന്റെ വ്യാപനം മൂലം ബർ‌മ്മ, തായ്‌ലന്റ്, കമ്പോഡിയ എന്നിവിടങ്ങളിൾ നവീനതരത്തിലുള്ള ഗണപതി രൂപങ്ങൾ കാണുന്നു. ഇന്റോചൈന പ്രദേശങ്ങളിൽ ഹിന്ദുമതവും ബുദ്ധമതവും അനുഷ്ടിച്ചതിനാൽ പരസ്പരമുള്ള സ്വാധീനം ഇവിടങ്ങളിലെ മതാനുഷ്ഠാനങ്ങളിൽ കാണാം.
വിശേഷ ദിവസങ്ങൾ
വെള്ളിയാഴ്ച, ഗണേശ ചതുർഥി, സങ്കടഹര ചതുർഥി (മലയാള മാസങ്ങളിലെ പൗർണമി കഴിഞ്ഞു വരുന്ന നാലാം ദിവസം).
വെള്ളിയാഴ്ച
ഗണേശന് ഏറ്റവും പ്രധാനപ്പെട്ട ദിവസമാണ് വെള്ളിയാഴ്ച.
സങ്കടഹര ചതുർഥി
മലയാള മാസത്തിലെ പൗർണമി കഴിഞ്ഞുള്ള നാലാമത്തെ തിഥിയാണ് സങ്കടഹര ചതുർഥി എന്നറിയപ്പെടുന്നത്. ഈ ദിനത്തിൽ വ്രതമനുഷ്ഠിച്ചു പ്രാർഥിച്ചാൽ ഭക്തന്റെ സർവദുരിതങ്ങളും തടസ്സങ്ങളും നീക്കി ആഗ്രഹസാഫല്യം നൽകി ഗണപതി ഭഗവാൻ അനുഗ്രഹിക്കും എന്നാണ് വിശ്വാസം.
സാഹചര്യം നിമിത്തം വ്രതമനുഷ്ഠിക്കാൻ സാധിക്കാത്തവർ ഗണേശ പ്രതിഷ്ഠയുള്ള ക്ഷേത്രദർശനം നടത്തുന്നതും ഗണേശപ്രീതികരമായ സ്തോത്രങ്ങൾ  ജപിക്കുന്നതും പുണ്യദായകമാണ്. കറുക, മുക്കുറ്റി എന്നിവ പറിച്ചു കഴുകി ഒരു ഇലക്കീറിൽ വച്ച് ഭഗവാന് സമർപ്പിക്കുന്നതും ഒരുരൂപാ നാണയം ഉഴിഞ്ഞു സമർപ്പിക്കുന്നതും ഉത്തമം. ഭവനത്തിൽ  മോദകം അഥവാ കൊഴുക്കട്ട ഉണ്ടാക്കി ഭക്ഷണപ്രിയനായ ഗണേശനെ ധ്യാനിച്ച് അടുപ്പിൽ സമർപ്പിച്ച ശേഷം കുടുംബാംഗങ്ങൾ ഒത്തൊരുമിച്ചിരുന്ന് കഴിക്കുന്നത് കുടുംബൈശ്യര്യ വർധനവിന് ഉത്തമമാണ് എന്നാണ് വിശ്വാസം. ഭഗവാന്റെ മുന്നിൽ തേങ്ങാ ഉടയ്ക്കുന്നതും ഏത്തമിടുന്നതും സർവ വിഘ്‌നങ്ങളും നീങ്ങാൻ സഹായകമാകും എന്നാണ് വിശ്വാസം.
പ്രസിദ്ധ ക്ഷേത്രങ്ങൾ
പഴവങ്ങാടി ഗണപതിക്ഷേത്രം, തിരുവനന്തപുരം
പമ്പാ മഹാഗണപതി ക്ഷേത്രം, പത്തനംതിട്ട
സൗമിത്ര സെൻ
കൊൽക്കത്ത ഹൈക്കോടതിയിലെ ജഡ്ജിയാണ് സൌമിത്ര സെൻ. 1958 ജനുവരി 22 ന് ജനിച്ച അദ്ദേഹം, ഗുവാഹാട്ടിയിലെ ഡോൺ ബോസ്കോ സ്കൂളിലെ വിദ്യാഭ്യാസത്തിന് ശേഷം ഗുവഹാട്ടി കൊമേഴ്സ് കോളേജിൽ നിന്ന് ബി. കോം ബിരുദം നേടി. തുടർന്ന് കൊൽക്കത്ത യൂണിവേഴ്സിറ്റി ലോ കോളേജിൽ നിന്ന് നിയമ ബിരുദം നേടിയ സെൻ 1984 ഫെബ്രുവരി 13 ന് അഭിഭാഷകനായി എൻറോൾ ചെയ്തു. ഭരണഘടന നിയമത്തിലും - സിവിൽ നിയമത്തിലും അസ്സൽ, അപ്പീൽ തലങ്ങളിൽ നിരവധി കേസുകളിൽ കൊൽക്കത്ത ഹൈക്കോടതിയിൽ അഭിഭാഷകനായി അദ്ദേഹം സേവനമനുഷ്ഠിച്ചു. 2003 ഡിസംബർ 3 ന് സൌമിത്ര സെന്നിനെ കൊൽക്കത്ത ഹൈക്കോടതിയിലെ സ്ഥിരം ജഡ്ജിയായി തെരഞ്ഞെടുത്തു.
ഗണപതി
പ്രസിദ്ധ ക്ഷേത്രങ്ങൾ
മള്ളിയൂർ ഗണപതിക്ഷേത്രം, കോട്ടയം
സൗമിത്ര സെൻ
അഴിമതി ആരോപണങ്ങൾ ഉയർന്നതിനെ തുടർന്ന് രണ്ടുവർഷമായി ജസ്റ്റിസ് സെൻ ജുഡീഷ്യൽ പ്രവർത്തനങ്ങളിൽനിന്ന് മാറിനിൽക്കുകയാണ്. ഇന്ത്യൻ പാർലമെന്റിന്റെ ഉപരിസഭയായ രാജ്യസഭയിൽ സെന്നിനെ ജഡ്ജി സ്ഥാനത്തു നിന്നും നീക്കുന്നതിനായുള്ള ഇംപീച്ച്മെന്റ് നടപടികൾ ശരിവച്ചു. ഉപരാഷ്ട്രപതിയും രാജ്യസഭാ അധ്യക്ഷനുമായ ഹമീദ് അൻസാരി നിയോഗിച്ച മൂന്നംഗസമിതിയാണ് സെന്നിനെ ഇംപീച്ച് ചെയ്യാൻ ശുപാർശ ചെയ്തത്. സമിതി റിപ്പോർട്ട് ഉപരാഷ്ട്രപതിക്ക് സമർപ്പിച്ചതിനെ തുടർന്ന് രാജ്യസഭാംഗം സീതാറാം യെച്ചൂരി ഇംപീച്ച്മെന്റ് പ്രമേയം അവതരിപ്പിച്ചു മൂന്നിൽ രണ്ടു് ഭൂരിപക്ഷത്തോടെ പ്രമേയം പാസ്സായി. സൌമിത്ര സെന്നിന് രാജ്യസഭ മുൻപാകെ തന്റെ ഭാഗം ന്യായീകിരിക്കാനുള്ള അവസരംവും നൽകിയിട്ടുണ്ട്. ഇത്തരത്തിൽ ഇംപീച്ച്മെന്റ് നടപടിക്ക് വിധേയനാകുന്ന രണ്ടാമത്തെ ന്യായാധിപനാണ് സൌമിത്ര സെൻ. 2011 ആഗസ്റ്റ് പതിനെട്ടിന് സൌമിത്ര സെനിനെതിരായ പ്രമേയം രാജ്യസഭ വോട്ടിനിട്ട് വിജയിപ്പിച്ചു. സ്വതന്ത്ര ഇന്ത്യയുടെ ചരിത്രത്തിൽ ആദ്യമായാണ് ഒരു ന്യായാധിപൻ അഴിമതി ആരോപണത്തിനു് രാജ്യസഭയിൽ ഇംപീച്ചു്മെന്റിനു് വിധേയനായതു്.
ഗണപതി
പ്രസിദ്ധ ക്ഷേത്രങ്ങൾ
ബത്തേരി മഹാഗണപതി ക്ഷേത്രം, വയനാട്
സൗമിത്ര സെൻ
പുറത്തേക്കുള്ള കണ്ണികൾ
വർഗ്ഗം:1958-ൽ ജനിച്ചവർ
ഗണപതി
പ്രസിദ്ധ ക്ഷേത്രങ്ങൾ
വേളം മഹാഗണപതി ക്ഷേത്രം, മയ്യിൽ, കണ്ണൂർ
സൗമിത്ര സെൻ
പുറത്തേക്കുള്ള കണ്ണികൾ
വർഗ്ഗം:ജനുവരി 22-ന് ജനിച്ചവർ
വർഗ്ഗം:ഇന്ത്യയിലെ ന്യായാധിപന്മാർ
ഗണപതി
പ്രസിദ്ധ ക്ഷേത്രങ്ങൾ
മധൂർ അനന്തേശ്വര സിദ്ധിവിനായക ക്ഷേത്രം, കാസർഗോഡ്
പുറത്തേക്കുള്ള കണ്ണികൾ
http://god.co.in/god-ganesha/
വർഗ്ഗം:ഹൈന്ദവദൈവങ്ങൾ വർഗ്ഗം:ഹിന്ദു ദേവന്മാർ
മൊഡോക് കൌണ്ടി
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെിൻറെ വടക്കുകിഴക്കൻ കോണിലുള്ള ഒരു കൌണ്ടിയാണ് മോഡോക് കൗണ്ടി. 2010 ലെ സെൻസസ് രേഖകൾ പ്രകാരം 9,686  മാത്രം ജനസംഖ്യയുള്ള ഈ കൗണ്ടി കാലിഫോർണിയയിലെ മൂന്നാമത്തെ ജനസംഖ്യ കുറഞ്ഞ കൗണ്ടിയാണ്. ഈ കൗണ്ടി യുടെ ആസ്ഥാനവും കൗണ്ടിയിലെ ഏകീകരിക്കപ്പെട്ട ഒരേയൊരു നഗരവും അൾറ്റുസാസ്  ആണ്. ലേക് സിറ്റി, സെന്റർവില്ലെ എന്നിവ മുൻ കൌണ്ടി ആസ്ഥാനങ്ങളായിരുന്നു. നെവാഡ, ഒറിഗോൺ എന്നിവയാണ് ഈ കൗണ്ടിയുടെ അതിർത്തികൾ. മോഡോക് കൗണ്ടിയിലെ ഒരു വലിയൊരു ഭാഗം ഫെഡറൽ ഭൂമി ആണ്. യുണൈറ്റഡ് സ്റ്റേറ്റ്‍സ് ഫോറസ്റ്റ് സർവീസ്, ബ്യൂറോ ഓഫ് ലാൻഡ് മാനേജ്മെൻറ്, നാഷണൽ പാർക്ക് സർവീസ്, ബ്യൂറോ ഓഫ് ഇന്ത്യൻ അഫയേഴ്സ്, യുണൈറ്റഡ് സ്റ്റേറ്റ്‍സ് ഫിഷ് ആൻഡ് വൈൽഡ് ലൈഫ് സർവീസ് എന്നിവയുൾപ്പെടെ ധാരാളം ഫെഡറൽ ഏജൻസികളുടെ ജീവനക്കാർ ഈ പ്രദേശത്തു പ്രവർത്തിക്കുകയും അവരുടെ സേവനപ്രവർത്തനങ്ങൾ പ്രദേശത്തെ സമ്പദ്വ്യവസ്ഥയുടെയും സേവനങ്ങളുടെയും ഒരു പ്രധാന ഭാഗമാക്കി മാറ്റുകയും ചെയ്യുന്നു.
ചരിത്രം
ഈ പ്രദേശത്തേയ്ക്കുള്ള യൂറോപ്പുകാരുടെ ആഗമനത്തിനു മുൻപ്, തദ്ദേശീയ അമേരിക്കൻ ഇന്ത്യൻ ജനതയുടെ വ്യത്യസ്തങ്ങളായ സംസ്കാരങ്ങൾ ആയിരക്കണക്കിനു വർഷങ്ങളായി ആ പ്രദേശത്ത് അധിവസിച്ചിരുന്നു. യൂറോപ്യൻ കുടിയേറ്റക്കാർ എത്തുന്ന കാലത്ത് ലോസ്റ്റ് നദി, ട്യൂൾ തടാകം എന്നിവയ്ക്കു സമീപത്തായി ഇന്ന് വടക്കൻ കാലിഫോർണിയായി അറിയപ്പെടുന്ന പ്രദേശത്ത് മോഡോക് ജനത അധിവസിച്ചു വന്നിരുന്നു. ഈ ജനതയുടെ പേരാണ് കൗണ്ടിയുടെ പേരിനു നിദാനം. അച്ചുമാവി (അല്ലെങ്കിൽ പിറ്റ് നദി യുടെ പേരിനു കാരണമായ പിറ്റ് റിവർ ഇന്ത്യൻസ്), പിയൂട്ട് എന്നീ അമേരിക്കൻ ഇന്ത്യൻ വിഭാഗങ്ങൾ ഈ പ്രദേശത്ത് ജീവിച്ചിരുന്നു. ഇന്നത്തെ ഒറിഗൺ നിലനിൽക്കുന്ന വടക്കൻ പ്രദേശത്ത് ക്ലാമത്തുകളാണ് അധിവസിച്ചിരുന്നത്.
മോഡോക് കൗണ്ടി സന്ദർശിക്കുന്ന ആദ്യ യൂറോപ്യൻ പര്യവേക്ഷകർ 1846 ൽ ജോൺ സി. ഫ്രെമോണ്ടും കിറ്റ് കാർസൺ ഉൾപ്പെടെയുള്ള അദ്ദേഹത്തിൻറെ യാത്രാസംഘവുമായിരുന്നു. അവർ അമേരിക്കൻ നദിയുടേയും സക്രാമെൻറോ നദിയുടേയും സംഗമിക്കുന്നതിനടുത്തുള്ള സട്ടേഴ്സ് ഫോർട്ടിൽനിന്നാണ് യാത്ര തുടങ്ങിയത്. (ഇതാണ് സക്രാമെന്റെ നഗരം ഇന്ന് നിലനിൽക്കുന്ന പ്രദേശം)
സ്വർഗ്ഗപുത്രി
പി. സുബ്രഹ്മണ്യം സംവിധാനം ചെയ്ത് 1973-ൽ പുറത്തിറങ്ങിയ മലയാള ചലച്ചിത്രമാണ് സ്വർഗ്ഗപുത്രീ. മധു, വിജയശ്രീ, തിക്കുറിശ്ശി സുകുമാരൻ നായർ, മുത്തുക്കുളം രാഘവൻ പിള്ള എന്നിവരാണ് പ്രധാന വേഷങ്ങൾ ചെയ്തിരിക്കുന്നത്. ജി ദേവരാജൻ സംഗീതസംവിധാനം നിർവഹിച്ചു
1729 (സംഖ്യ)
1729 എന്നത് ഹാർഡി-രാമാനുജൻ സംഖ്യ എന്നറിയപ്പെടുന്നു. വ്യത്യസ്ത രീതിയിൽ രണ്ടു പോസിറ്റീവ് ക്യൂബുകളുടെ(cube: x^3) തുകയായി എഴുതാവുന്ന ഏറ്റവും ചെറിയ സംഖ്യയാണിത്. അതിങ്ങനെയാണ്‌ എഴുതുന്നത്. ഈ സംഖ്യയെ ഹാർഡി-രാമാനുജൻ സംഖ്യ എന്നു വിളിച്ചതിനു പിന്നിൽ ഒരു കഥയുണ്ട്. ശ്രീനിവാസ രാമാനുജൻ രോഗബാധിതനായി ഒരിക്കൽ ലണ്ടനിലെ പുടിനിയിലെ ഒരു ആശുപത്രിയിൽ കിടക്കുകയായിരുന്നു. രാമാനുജനെ സന്ദർശിക്കാൻ ഇംഗ്ലീഷ് ഗണിതശാസ്ത്രജ്ഞനായ ജി.എച്ച്. ഹാർഡി ഒരു ടാക്സി കാറിൽ വന്നു. ആ കാറിന്റെ നമ്പർ രാമാനുജൻ ദൂരെ നിന്നും ശ്രദ്ധിച്ചിരുന്നു. ഹാർഡി രാമാനുജനടുത്തെത്തിയപ്പോൾ കാറിന്റെ നമ്പറിന്റെ പ്രത്യേകത രാമാനുജൻ ഹാർഡിയോടു ചോദിച്ചു. ഹാർഡി അതൊരു സാധാരണ നമ്പർ ആണെന്നു പറഞ്ഞു. രാമാനുജൻ പറഞ്ഞു. "അല്ല.വ്യത്യസ്തമായ രണ്ടു പോസറ്റീവ് ക്യൂബുകളുടെ തുകയായി എഴുതാവുന്ന ഏറ്റവും ചെറിയ സംഖ്യയാണത്".
മറ്റൊരു കഥ :
ശ്രീനിവാസ രാമാനുജൻ രോഗബാധിതനായി ഒരിക്കൽ ലണ്ടനിലെ പുടിനിയിലെ ഒരു ആശുപത്രിയിൽ കിടക്കുകയായിരുന്നു. രാമാനുജനെ സന്ദർശിക്കാൻ ഹാർഡി ഒരു ടാക്സി കാറിൽ വന്നു. ആ കാറിന്റെ നമ്പർ 1729 ആയിരുന്നു. ഹാർഡി രാമാനുജനോട് പറഞ്ഞു : "ഞാൻ വന്ന കാറിന്റെ നമ്പർ 1729 ആയിരുന്നു. ഒരു പൊട്ട സംഖ്യയാണത്. കാരണം ആ കാറിൽ വന്നപ്പോൾ താങ്കൾ രോഗശയ്യയിൽ കിടക്കുന്നത് കാണേണ്ടി വന്നില്ലേ." അപ്പോൾ രാമാനുജൻ പറഞ്ഞു. "അല്ല.അതൊരു പൊട്ട സംഖ്യയല്ല. രണ്ടു പോസറ്റീവ് ക്യൂബുകളുടെ തുകയായി എഴുതാവുന്ന ഏറ്റവും ചെറിയ സംഖ്യയാണത്."
അവലംബം
അദ്ദേഹത്തിന്റെ ജീവിതത്തിൽ ഈ നമ്പറിന് വളരെ വലിയ പ്രാധാന്യം ഉണ്ട്. അദ്ദേഹത്തിന്റ സുഹൃത്ത് ചാൾസ് ഡി ഗോമേസ് ആണു ഇങ്ങനെ ഒരു പ്രേത്യേകത ചൂണ്ടികാണിച്ചത്. ഒരു ശുദ്ധ സംഖ്യക്ക് ഒറ്റക്ക് നിൽക്കാൻ സാധിക്കില്ലെന്ന് വാദിച്ചപ്പോൾ ആ അനുഭവത്തിന്റെ പശ്ചാതലത്തിൽ ആണു ആർക്കും തകർക്കാൻ സാധിക്കാത്ത 1729 എന്ന സംഖ്യ സൃഷ്ടിക്കുന്നത്
കിയൊഹാര യുകിനോബു
കിയൊഹാര യുകിനോബു  (1643-1682) ഒരു ജപ്പാൻ ചിത്രകാരിയും കാനോ സ്കൂളിനൊപ്പം അറിയപ്പെടുന്ന പ്രമുഖ സ്ത്രീകളിൽ ഒരാളായിരുന്നു. പിതാവ് കുസുമി മോറിക്കേജും ഒരു ചിത്രകാരൻ ആയിരുന്നു. അവരുടെ അമ്മ കുനിക്കോ ദീർഘകാല അധ്യാപകനും രക്ഷാധികാരിയും ആയിരുന്ന കാനോ ടാൻയുവിൻറെ അനന്തരവളും ആയിരുന്നു. ക്യോത്തോയിൽ ജീവിച്ച യുകിനോബു, പിതാവിൻറെ കീഴിൽ ചിത്രകല അഭ്യസിച്ചു. അവരുടെ ചിത്രങ്ങൾ വിവിധതരം ഫോർമാറ്റുകൾ കൊണ്ട് അലങ്കരിച്ചിരിക്കുന്നു. പ്രതിപാദ്യവിഷയകമായ യാമാത -ഇ ശൈലിയിൽ അവർ പ്രാവീണ്യം നേടിയെങ്കിലും മുറാസാക്കി ഷികിബു പോലുള്ള പ്രശസ്ത കഥാപാത്രങ്ങളായ സ്ത്രീകളെ ചിത്രീകരിക്കുന്ന നിരവധി രചനകൾ നിർമ്മിക്കുന്നതിൽ ശ്രദ്ധേയമായിരുന്നു. മധ്യവർഗ്ഗക്കാരായ സമുദായക്കാർക്കും സമുറായിക്കാർക്കും കമ്മീഷനുകൾ സ്വീകരിക്കാൻ വേണ്ടത്ര അംഗീകാരം അവർ കൈവരിച്ചിട്ടുണ്ടെന്ന് ഇത് സൂചിപ്പിക്കുന്നു..ടോക്കിയോയിലെ കോസെറ്റ്സു മെമ്മോറിയൽ മ്യൂസിയത്തിലെ ഒരു പ്രദർശനത്തിന്റെ ഭാഗമായി, 2015-ൽ ആദ്യമായാണ് ബേർഡ്സ് ആൻഡ് ഫ്ളവേഴ്സ് ഫോർ സീസൺസ് (17 -ാം നൂറ്റാണ്ടിൻറെ അവസാനവും 18-ാം നൂറ്റാണ്ടിൻറെ ആരംഭം വരെ) എന്ന ചിത്രത്തിൻറെ ഒരു ജോഡി സ്ക്രീനുകളും പരസ്യമായി പ്രദർശിപ്പിച്ചിരുന്നു.
ഇഹാര സെയ്കാകുവിന്റെ ' ദി ലൈഫ് ഓഫ് എ അമോറസ് വുമൺ ' എന്ന കഥയിൽ കൊട്ടാരദാസി ഏർപ്പാടു ചെയ്ത യുകിനോബുവിൻറെ ഒരു ചിത്രവും ചിത്രീകരിച്ചിട്ടുണ്ട്.
അവലംബം
വർഗ്ഗം:1643-ൽ ജനിച്ചവർ വർഗ്ഗം:1682-ൽ മരിച്ചവർ വർഗ്ഗം:ചിത്രകാരന്മാർ
ശൃംഗപുരം മഹാദേവക്ഷേത്രം
തൃശ്ശൂർ ജില്ലയിലെ കൊടുങ്ങല്ലൂർ നഗരത്തിൽ സ്ഥിതിചെയ്യുന്ന പുരാതന ക്ഷേത്രമാണ് ശൃംഗപുരം മഹാദേവക്ഷേത്രം. കേരളത്തിലെ നൂറ്റെട്ട് ശിവക്ഷേത്രങ്ങളിൽ ഒന്നായ ഈ ക്ഷേത്രത്തിലെ പ്രധാന പ്രതിഷ്ഠ പരമശിവനാണ് കിഴക്ക് ദർശനം നൽകി കുടികൊള്ളുന്ന ഈ ക്ഷേത്രം രണ്ടാം ചേരരാജവംശക്കാലത്ത്  രാജരാജശേഖരനാൽ നിർമ്മിക്കപ്പെട്ടതാണ് ശൃംഗപുരം ശ്രീ മഹാദേവക്ഷേത്രം. വൈഷ്ണവാശഭൂതനായ ശ്രീ പരശുരാമനാണ് പ്രതിഷ്ഠ നടത്തിയത് എന്നാണ് ഐതിഹ്യം.
ഐതിഹ്യം
നിരവധി ഐതിഹ്യങ്ങളുടെ പിൻബലമുള്ള മഹാശിവ ക്ഷേത്രമാണിത്. അതിൽ ഒന്ന് ദശാവതാരങ്ങളിൽ ഒന്നായ പരശുരാമൻ പ്രതിഷ്ഠനടത്തിയെന്നാണ്. ത്രേതായുഗത്തിൽ ഋഷ്യശ്രൃംഗ മഹർഷി പ്രതിഷ്ഠിച്ചുവെന്നാണ് രണ്ടാമത്തെ ഐതിഹ്യം. ഋഷ്യശൃംഗപുരമാണ് പിന്നീട് വെറും ശൃംഗപുരമായതത്രേ. ദക്ഷയാഗം കഴിഞ്ഞ് സതീപരിത്യാഗത്താൽ ദുഃഖിതനായിരിക്കുന്ന ശ്രീ മഹാദേവനാണിവിടെ കുടികൊള്ളുന്നത്. ദേവിയില്ലാത്ത ദേവസാന്നിധ്യമാണിവിടെ.
ചരിത്രം
ചേരമാൻ പെരുമാക്കന്മാരുടെ കാലത്ത് ഭരണ സൗകര്യത്തിനായി കൊടുങ്ങല്ലൂരിൽ ഉണ്ടായിരുന്ന നാലു തളികളിൽ ഒന്നാണിത്. മറ്റു മൂന്നു തളികൾ നെടിയതളി, കീഴ്ത്തളി, മേൽത്തളി എന്നിവയായിരുന്നു. ഈ തളികളോട് ചേർന്ന് ശിവക്ഷേത്രവും അന്ന് നിലനിന്നിരുന്നു. കേരളത്തിലെ ശിവക്ഷേത്രങ്ങളേയും അവയോടനുബന്ധിച്ചുള്ള സഭയേയും തളി എന്ന് അറിയപ്പെട്ടിരുന്നു. ശൈവന്മാരായ ബ്രാഹ്മണരുടെ ചർച്ചാവേദി എന്നും വിളിച്ചിരുന്നു. മേൽത്തളി ലോപിച്ചാണ് ' മേത്തല' എന്ന നാമം ഉരുത്തിരിഞ്ഞതെന്നും വിശ്വസിക്കപ്പെടുന്നു.
പത്തും-പന്ത്രണ്ടും നൂറ്റാണ്ടിലെ നിരവധി ചരിത്രാവശിഷ്ടങ്ങൾ ക്ഷേത്രത്തിൽ കാണാൻ പറ്റും. ചേരരാജാക്കന്മാർ മഹോദയപുരം ആസ്ഥാനമാക്കി കേരളം ഭരിച്ചിരുന്നപ്പോൾ ശൃംഗപുരം ക്ഷേത്രം അധികാര ഭരണത്തിന്റെ സിരാകേന്ദ്രമായിരുന്നു. അന്നത്തെ ശാസനങ്ങൾ പലതും ക്ഷേത്രത്തിൽ നിന്നും മലയാളത്തിനു മുതൽക്കൂട്ടാക്കാൻ കഴിഞ്ഞിട്ടുണ്ട്. കൊടുങ്ങല്ലൂർ കൊട്ടാരം സ്ഥിതിചെയ്തിരുന്നത് ക്ഷേത്രസമീപത്തിനടുത്തായിരുന്നു.
ക്ഷേത്ര രൂപകല്പന
മഹോദയപുരം ആസ്ഥാനമാക്കി ഭരിച്ചിരുന്ന രണ്ടാം ചേരസാമ്രാജ്യത്തിലെ ചക്രവർത്തിമാരുടെ കാലത്താണ് ശൃംഗപുരം ക്ഷേത്രനിർമ്മാണം നടന്നത് എന്നു കരുതുന്നു. കൊടുങ്ങല്ലൂർ നഗരത്തിൽ ദേശീയപാത-17 ലാണ് ക്ഷേത്രം സ്ഥിതിചെയ്യുന്നത്. കിഴക്കു ദർശനമായി ദാക്ഷായണീ വല്ലഭൻ ശിവലിംഗരൂപത്തിൽ കുടികൊള്ളുന്നു. കൊടുങ്ങല്ലൂർ ഭഗവതിക്ഷേത്രത്തിൽ നിന്നും ഒരുകിലോമീറ്റർ തെക്കുമാറി വളരെ വിസ്താരമേറിയ ക്ഷേത്ര മൈതാനത്തിലാണ് ശൃംഗപുരം ക്ഷേത്രം നിലകൊള്ളുന്നത്. ഇവിടെ ക്ഷേത്രത്തിൽ ഭഗവാൻ മാത്രമേയുള്ളു, ഉപദേവ പ്രതിഷ്ഠകളും ശിവൻ തന്നെ. ശിവരൂപത്തിൽ നാലു ഉപദേവ പ്രതിഷ്ഠകൾ ക്ഷേത്ര സങ്കേതത്തിൽ ഉണ്ട്. left|thumb|right|300px|നാലമ്പലവും ബലിക്കൽപ്പുരയും
ശ്രീകോവിൽ
അതിമനോഹരമായ ഇവിടുത്തെ ശ്രീകോവിൽ നിർമ്മിതി പഴയ ദ്രാവിഡാചാരത്തിന്റെ ബാക്കിപത്രമാവാം. മൂന്നുനിലയിൽ തീർത്ത മഹാസൗധമാണ് ശൃംഗപുരത്തെ ശ്രീകോവിൽ. ചതുരാകൃതിയിൽ പണിതീർത്തിരിക്കുന്ന ഈ ശ്രീകോവിൽ മുഖമണ്ഡപത്തോടുകൂടിയാണ് നിർമ്മിച്ചിരിക്കുന്നത്. കിഴക്കോട്ട് ദർശനം നൽകി ദാക്ഷായണീവല്ലഭൻ ഇവിടെ ശിവലിംഗരൂപത്തിൽ ദർശനം നൽകുന്നു. ഇവിടുത്തെ ശ്രീകോവിൽ ചേരരാജകാലത്ത് നിർമ്മിച്ചതാണ്. കല്ലും, കുമ്മായവും, മണലും ചേർത്തു നിർമ്മിച്ചിരിക്കുന്ന ശ്രീകോവിലിൽ ധാരാളം ചിത്രപ്ണികൾ നടത്തിയിരിക്കുന്നു.
നാലമ്പലം
വിസ്താരമേറിയതാണ് ശൃംഗപുരത്തപ്പന്റെ നാലമ്പലം. കല്ലിൽ പടുത്തുയർത്തിയ ഇവിടുത്തെ നാലമ്പലം വിസ്താരമേറിയതാണ്. പിന്നീട് പുറമേ കുമ്മായത്താൽ മിനുസപ്പെടുത്തിയിട്ടുണ്ട്. മുഖമണ്ഡപത്തോടുകൂടിയ ശ്രീകോവിലായതിനാലാവാം ഇവിടെ നമസ്കാര മണ്ഡപം പണിതിട്ടില്ല. നാലമ്പലത്തിന്റെ തെക്കു-കിഴക്കുവശത്ത് തിടപ്പള്ളിയും, കിഴക്കേ അമ്പലവട്ടത്തോട് ചേർന്ന് ബലിക്കൽപ്പുരയും മനോഹരമാക്കി നിർമ്മിച്ചിരിക്കുന്നു. വലിയബലിക്കല്ല് അവിടെയാണ് പ്രതിഷ്ഠിച്ചിരിക്കുന്നത്. കൽചിരാതുകൾ നിറഞ്ഞ നാലമ്പലഭിത്തിയും അഴികളാൽ സമ്പന്നമായ ബലിക്കൽപ്പുരയും മറ്റുള്ള ക്ഷേത്രങ്ങളിൽ നിന്നും ശൃംഗപുരം ക്ഷേത്രത്തെ മാറ്റിനിർത്തുന്നു. ഇവിടുത്തെ നാലമ്പലം ഓട്മേഞ്ഞതാണ്.
ചെങ്ങറ
പത്തനംതിട്ട ജില്ലയിലെ ഒരു ചെറിയ ഗ്രാമമാണ്‌ ചെങ്ങറ. അടുത്ത പട്ടണങ്ങളായ കോന്നിയും പത്തനംതിട്ടയും യഥാക്രമം ആറും പതിനൊന്നും കിലോമീറ്ററുകൾ അകലെയായി സ്ഥിതി  ചെയ്യുന്നു.
ചെങ്ങറയുടെ നാലു അതിർത്തികളിൽ മൂന്നും ഹാരിസൺസ് മലയാളം ലിമിറ്റഡ് എന്ന റബ്ബർ പ്ലാന്റ്റേഷൻ കമ്പനിയാൽ ചുറ്റപ്പെട്ടിരിക്കുന്നു. ചെങ്ങറയിലുള്ള ഏക വിദ്യാഭാസസ്ഥാപനം G.C.S.L.P വിദ്യാലയം ആണ്. ഇവിടെ 1 മുതൽ 4 വരെ ക്ലാസുകൾ ഉണ്ട്. ഈ വിദ്യാലയത്തിന്റെ ഉടമസ്ഥാവകാശം ചെങ്ങറ സർവീസ് സഹകരണ ബാങ്കിനാണ്. ചെങ്ങറയിലെ ജനങ്ങളിലേറെയും ഹൈന്ദവരും ക്രൈസ്തവരുമാണ്. ബെഥേൽ മാർത്തോമ്മ പള്ളി, സെന്റ് ജോർജ് ഓർത്തഡോക്സ്‌‍ പള്ളി എന്നിവയാണ് ഇവിടുത്തെ പ്രധാന ക്രൈസ്തവ ദേവാലയങ്ങൾ.
ശൃംഗപുരം മഹാദേവക്ഷേത്രം
അവലംബം
വർഗ്ഗം:നൂറ്റെട്ട് ശിവക്ഷേത്രങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
ചെങ്ങറ
ചെങ്ങറയിൽ നിന്നും 3 കിലോമീറ്റർ അകലെ അതുമ്പുംകുളം അതിർത്തിയിലായി ഹാരിസൺ പ്ലാന്റേഷന്റെ സ്ഥലത്ത് സാധുജന മുന്നണിയുടെ നേതൃത്വത്തിൽ നടന്ന ഭൂസമരം നടന്നിരുന്നത് വലിയ രീതിയിലുള്ള മാധ്യമശ്രദ്ധ നേടിയിരുന്നു. ഭൂമി അനുവദിച്ചു കിട്ടാനായി ഭൂരഹിതരായ അയ്യായിരത്തോളം ആളുകൾ 2007 മുതൽ 2009 വരെ കുടിൽ കെട്ടി നടത്തിയ സമരം ചെങ്ങറ ഭൂസമരം എന്ന പേരിൽ അറിയപ്പെടുന്നു. ളാഹ ഗോപാലനും സലീന പ്രക്കാനവും ആയിരുന്നു സമരത്തിന് നേതൃത്വം നൽകിയത്. ചെങ്ങറയിൽ കുടിൽ കെട്ടി താമസിച്ചവരെ "റബ്ബർ കള്ളന്മാർ" എന്നു വി വിഎസ് അച്യുതാനന്ദൻ വിളിച്ചത് ഏറെ വിവാദം സൃഷിടിചിരുന്നു.
അവലംബം
ചെങ്ങറ: സമര പുസ്‌തകം. സോളിഡാരിറ്റി യൂത്ത് മൂവ്മെന്റ് കേരള ഘടകം പുറത്തിറക്കിയത്.എഡിറ്റ് ചെയ്തത് ടി മുഹമ്മദ് വേളം.
വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
ധീരശങ്കരാഭരണം
കർണ്ണാടകസംഗീതത്തിലെ ഇരുപത്തൊൻപതാം മേളകർത്താരാഗമാണ്‌ ധീരശങ്കരാഭരണം അഥവാ ശങ്കരാഭരണം.
ലോകത്താകമാനമുള്ള സംഗീതശൈലികളിൽ ഇതിനു തത്തുല്യമായ രാഗങ്ങൾ നിലവിലുണ്ട്. ഉദാഹരണത്തിന്‌ ഹിന്ദുസ്ഥാനി സംഗീതത്തിലെ ബിലാവൽ, പാശ്ചാത്യ സംഗീതത്തിലെ സി മേജർ തുടങ്ങിയവ.
ആരോഹണാവരോഹണങ്ങൾ
(ചതുർശ്രുതി ഋഷഭം, അന്തര ഗാന്ധാരം, ശുദ്ധ മദ്ധ്യമം, ചതുർശ്രുതി ധൈവതം, കാകളി നിഷാദം.)
അവലംബം
വിഭാഗം:മേളകർത്താരാഗങ്ങൾ വർഗ്ഗം:ശങ്കരാഭരണം രാഗത്തിൽ ചിട്ടപ്പെടുത്തിയ കൃതികൾ
മാപ്പിള മരുമക്കത്തായ ആക്ട്
മുസ്ലിം സമുദായത്തിലെ കുുടുംബങ്ങളിൽ സ്വത്ത് ഭാഗം വെക്കൽ, കുുടുംബപരിരാലനം, പിൻതുടർച്ചാവകാശം എന്നിവ നടപ്പിലാക്കുവാൻ 1939 ൽ നിലവിൽ വന്ന നിയമമാണ് മാപ്പിള മരുമക്കത്തായ ആക്ട്. തിരുവിതാംകൂറിൽ നിലനിന്നിരുന്ന മരുമക്കത്തായ നിയമത്തെ പിൻപറ്റിയാണ് ഈ നിയമം നിലവിൽ വന്നത്.
അവലംബം
വർഗ്ഗം:മാപ്പിളമാർ വർഗ്ഗം:കേരളത്തിലെ നിയമങ്ങൾ
നിഴൽക്കുത്ത് (കഥകളി)
കഥകളിയുടെ തെക്കൻ ചിട്ടയിൽ വ്യാപകമായ പ്രചാരമുള്ള നിഴൽക്കുത്ത് പ്രമേയം കൊണ്ടും അവതരണം കൊണ്ടും മറ്റു കഥകളിൽ നിന്നും ഏറെ വേറിട്ടുനിൽക്കുന്നു.
കഥാഗതി
ഏതു വിധേനയും പാണ്ഡവരെ ഉന്മൂലനാശനം ചെയ്യണമെന്നു നിശ്ചയിച്ചിരുന്ന ദുര്യോധനൻ ലക്ഷ്യനിവൃത്തിയ്ക്കുവേണ്ടി പല വഴികളും നോക്കി. പക്ഷേ, ഒന്നു പോലും വിജയിച്ചില്ല. ഒടുവിൽ ദുർമന്ത്രവാദം കൊണ്ട് അവരെ നശിപ്പിക്കാം എന്നു തീരുമാനിച്ചു.
കാട്ടിൽ, ആഭിചാരക്രിയ ചെയ്യാൻ മിടുക്കനായിരുന്ന ഒരു മലയൻ ഉണ്ടായിരുന്നു. അയാൾക്കു് ഒരാളുടെ പ്രതിബിംബം കണ്ണാടിയിൽ കണ്ടിട്ട് ആ പ്രതിബിംബത്തെ വധിക്കുന്നതു വഴി, ആ ആളെത്തന്നെ വധിക്കാനുതകുന്ന വിശേഷപ്പെട്ട മന്ത്രവിദ്യ അറിയാമായിരുന്നു. ദുര്യോധനൻ മലയനെ രാജധാനിയിലെത്താൻ സന്ദേശവാഹകനെ അയച്ചു വിളിപ്പിക്കുന്നു.
കൊട്ടാരത്തിൽ, ഭാര്യ ഭാനുമതിയെ സമാശ്വസിപ്പിച്ചുകൊണ്ടിരിക്കുന്ന ദുര്യോധനനു സമീപം, സന്ദേശവാഹകൻ തിരിച്ചെത്തി തന്റെ യാത്രാവിശേഷങ്ങൾ വിവരിച്ചതിനുശേഷം, ക്ഷണിതാവ് ഒരു ദിവസത്തിനുള്ളിൽ എത്തുമെന്നറിയിക്കുന്നു.
മലയന്റെ കഴിവുകൾ യഥാർത്ഥമാണോ എന്നു മുൻ‌കൂട്ടി പരീക്ഷിക്കാൻ ദുര്യോധനൻ തീരുമാനിക്കുന്നു. അതിനായി ത്രിഗർത്തൻ എന്ന അനുയായിയെ കവാടത്തിനരികിൽ കാവൽ നിർത്തുന്നു. മലയൻ എത്തുമ്പോൾ ത്രിഗർത്തൻ അയാളോട് എതിരിടുന്നു. മലയനാകട്ടെ, തന്റെ മന്ത്രവിദ്യ ഉപയോഗിച്ച് ത്രിഗർത്തനെ ഒരു ദണ്ഡ് ആക്കി മാറ്റുന്നു. എങ്കിലും, ഉടനെത്തന്നെ അയാൾക്കു പഴയ രൂപം നൽകുകയും, കൊട്ടാരത്തിൽ പ്രവേശിക്കുകയും ചെയ്യുന്നു.
ദുര്യോധനൻ മലയനോട് പാണ്ഡവരെ ഛായാവധം ചെയ്യാൻ ആവശ്യപ്പെടുന്നു. മലയൻ ആദ്യം ഈ ആവശ്യം നിരാകരിക്കുന്നു. ഈ നികൃഷ്ടകൃത്യം ഒഴിവാക്കാൻ വേണ്ടി ആനയുടെ മുട്ട തുടങ്ങി അസാദ്ധ്യമായ പല സാമഗ്രികളും അയാൾ ആവശ്യപ്പെടുന്നു. ഇത്ര സങ്കീർണ്ണമായ ഒരു പദ്ധതി വിജയിക്കണമെങ്കിൽ ദുര്യോധനന്റെ സഹോദരിയായ ദുശ്ശളയെ ബലി കൊടുക്കണമെന്നു വരെ അയാൾ നിബന്ധന വെക്കുന്നു. ഒടുവിൽ ക്രോധാക്രാന്തനായ ദുര്യോധനൻ മലയന്റെ തല വെട്ടുമെന്നു ഭീഷണിപ്പെടുത്തുകയും വേറെ വഴിയില്ലാതെ മലയൻ കണ്ണാടി ഉപയോഗിച്ച് പാണ്ഡവരെ മൃതപ്രായരാക്കുകയും ചെയ്യുന്നു.
ദുര്യോധനൻ നൽകിയ പലവിധം സമ്മാനങ്ങളുമായി മലയൻ വീട്ടിലേക്കു തിരിക്കുന്നു. പക്ഷേ, വിവരമറിഞ്ഞ് അയാളുടെ ഭാര്യ, മുമ്പ് പാണ്ഡവരുടെ ഒരു ദാസി കൂടിയായിരുന്ന മലയത്തി കോപം സഹിക്കാനാവാതെ, സ്വന്തം മകനെ ഇരുകാലുകളും വിടർത്തിപ്പിളർന്നു് കൊന്നുകളയുന്നു. ഇതോടെ മലയൻ ദുഃഖപരിച്ഛിന്നനായിത്തീർന്നു.
മലയത്തി ശ്രീകൃഷ്ണന്റെ സമീപത്തേക്കു് ഓടിച്ചെന്നു് ഉണ്ടായ സംഭവമെല്ലാം വിവരിക്കുന്നു. കൃഷ്ണൻ എല്ലാം കേട്ടറിഞ്ഞ് പാണ്ഡവരേയും മലയന്റെ പുത്രനേയും പുനർജ്ജീവിപ്പിക്കുന്നു. അതിനുശേഷം മലയനേയും മലയത്തിയേയും സമാശ്വസിപ്പിക്കുന്നു.
രംഗാവതരണം
ദുര്യോധനൻ കത്തി വേഷത്തിലും ത്രിഗർത്തൻ ചുവന്ന താടിയായും ആണു് നിഴൽക്കുത്തിൽ രംഗത്തു വരുന്നതു്. പാണ്ഡവന്മാർ പച്ചയിലും. മലയൻ ആദ്യം കറുത്ത താടി ആയിട്ടും അതിനു ശേഷം മിനുക്കിലും അഭിനയിക്കുന്നു. ഭാനുമതി, മലയത്തി, മലയക്കുട്ടി എന്നിവർ മിനുക്കു വേഷത്തിലാണു പ്രത്യക്ഷപ്പെടുന്നതു്.
ചിട്ടയും പ്രചാരവും
കഥകളിയുടെ തെക്കൻ കേരള സമ്പ്രദായമായ തെക്കൻ ചിട്ടയിലാണു് നിഴൽക്കുത്ത് അവതരിപ്പിക്കപ്പെടുന്നതു്. സ്വാഭാവികമായും തെക്കൻ ജില്ലകളിലാണ് ഈ കഥയ്ക്കു് പ്രചാരവും കൂടുതൽ. ഗുരു. ചെങ്ങന്നൂരും ശിഷ്യന്മാരും മാങ്കുളം വിഷ്ണുനമ്പൂതിരിയും നിഴൽക്കുത്ത് കഥയുടെ അവതരണത്തിനും പ്രചാരത്തിനും  മുഖ്യ  പങ്കുവഹിച്ചിരുന്നു.
ഏറെ വർഷങ്ങൾക്കു ശേഷം 2003 നവംബർ 9നു് വള്ളത്തോൾ ജന്മദിനാഘോഷങ്ങളുടെ ഭാഗമായി കേരളകലാമണ്ഡലം ആസ്ഥാനത്തു് നിഴൽക്കുത്തു് എന്ന കഥകളി അരങ്ങേറുകയുണ്ടായി. തോന്നയ്ക്കൽ പീതാംബരൻ മലയനായും മടവൂർ വാസുദേവൻ നായർ ദുര്യോധനനായും ചവറ പാറുക്കുട്ടി മലയത്തിയായും അരങ്ങിൽ വന്നു. കലാമണ്ഡലം രാജശേഖരൻ ആയിരുന്നു ഈ അവതരണത്തിൽ ഭാനുമതിയായി വേഷമിട്ടതു്.
ചിത്രശാല
വർഗ്ഗം:ആട്ടക്കഥകൾ
ലിജിൻ ജോസ്
മലയാളത്തിലെ ഒരു ചലച്ചിത്ര സംവിധായകനാണ് ലിജിൻ ജോസ്. ഫഹദ് ഫാസിൽ അഭിനയിച്ച ഫ്രൈഡേ ആണ് ആദ്യത്തെ മുഴുനീള സിനിമ.
ചലച്ചിത്രരംഗത്ത്
2003-ൽ സഹസംവിധായകനായിട്ടാണ് സിനിമാ രംഗത്ത് എത്തിയത്. ഇവർ, ദി ജേർണി, യാനം, ചാക്കോ രണ്ടാമൻ, വിന്റർ, സീതാ കല്യാണം എന്നീ സിനിമകളുടെ സഹസംവിധായകനായി പ്രവർത്തിച്ചിട്ടുണ്ട്‌..
ഗ്യാഡ്വാൾ
ഗ്യാഡ്വാൾ   അഥവാ ഗ്യാഡ്വാൾ എരണ്ടയുടെ ശാസ്ത്രീയനാമം Mareca strepera. ഇംഗ്ലീഷിൽ Gadwall എന്നാണ് പേർ.
രൂപവിവരണം
ഗഡ്‌വാൾ എരണ്ടയ്ക്ക് 46-56 സെ.മീ നീളവും 78-90 സെ.മീ ചിറകുകളുടെ അറ്റങ്ങൾ തമ്മിൽ അകലവുമുണ്ട്. ആൺപക്ഷി, പെൺപക്ഷിയെ അപേക്ഷിച്ച് അല്പം വലിപ്പകൂടുതലുള്ളതാണ്. ആണിന് സാധാരണ 990ഗ്രാം തൂക്കവും പെണിന് അത് 850 ഗ്രാമുമാണ്. മുട്ടയിടുന്ന കാലത്ത് ആണിന് അറ്റം കറുത്ത ചാരനിറമാണ്. ചിറകുകൾക്ക് നരച്ച ചെമ്പൻ നിറവും നല്ല വെളുത്ത നിറത്തിലുള്ള സ്പെക്കുല(speculum)വുമുണ്ട്, ഇത് പറക്കുന്ന സമയത്ത് കൂടുതൽ ദൃശ്യവുമാണ്.
പ്രജനനകാലമല്ലാത്തപ്പോൾ ആണിന് ഏറെകുറേ പെണ്ണിന്റെ നിറമായിരിക്കും, ചിറകിന്റെ നിറത്തിൽ കാര്യമായ മാറ്റമില്ല. കൊക്കിന് ഓറഞ്ചുനിറം കുറവായിരിക്കും. പെണിന് മങ്ങിയ തവിട്ടു നിറമായിരിക്കും. ഇണചേരുന്ന കാലത്തല്ലാത്തപ്പോഴൊക്കെ പൊതുവേ നിശ്ശബ്ദരാണിവർ.
വിതരണം
ഇവ പ്രജനനം നടത്തുന്നത് യൂറോപ്പിന്റേയും ഏഷ്യയുടേയും വടക്കുഭാഗങ്ങളിലും മദ്ധ്യ വടക്കേ അമേരിക്കയിലുമാണ്. ഗാഡ്‌വാൾ തുറന്ന ജലാശയങ്ങളിലും ഇടതൂർന്ന പച്ചപ്പ് അതിരിട്ട ചതുപ്പുകളിലും ജീവിക്കുന്നു. കൊച്ചുകൂട്ടങ്ങളായാണ് കാണുന്നത്.
ചിത്രശാല
വർഗ്ഗം:ദേശാടനപ്പക്ഷികൾ വർഗ്ഗം:കാൾ ലിനേയസ് നാമകരണം ചെയ്തവ
കാഞ്ഞിരപ്പള്ളി
കോട്ടയം ജില്ലയിലെ കിഴക്കൻ‌ മലയോര മേഖലയിലെ ഒരു പ്രധാന പട്ടണമാണ്‌ കാഞ്ഞിരപ്പള്ളി. മലനാടിന്റെ റാണി, മലനാടിന്റെ കവാടം, ഹൈറേഞ്ചിന്റെ കവാടം എന്നും കാഞ്ഞിരപ്പള്ളി അറിയപ്പെടുന്നു. റബ്ബറാണ്‌ ഇവിടുത്തെ പ്രധാന കൃഷി. സുറിയാനി കത്തോലിക്കരുടെ പ്രധാന കേന്ദ്രവുമാണിവിടം.
പേരിന്റെ ഉദ്ഭവം
കാഞ്ഞിരപ്പള്ളി എന്ന പേര്‌ ഇവിടങ്ങളിൽ ധാരാളമായി കണ്ടുവന്നിരുന്ന കാഞ്ഞിരമരത്തിൽനിന്ന് ഉദ്ഭവിച്ചതാണെന്ന് കരുതപ്പെടുന്നു.
സ്കൂളുകൾ
തുടങ്ങി ഇരുപതിലധികം വിദ്യാലയങ്ങൾ.
കാഞ്ഞിരപ്പള്ളി പഞ്ചായത്ത്
കാഞ്ഞിരപ്പള്ളി താലൂക്കിൽ‌പ്പെടുന്ന പഞ്ചായത്താണ്‌ കാഞ്ഞിരപ്പള്ളി പഞ്ചായത്ത്. വിസ്തീർണ്ണം 52.47 ചതുരശ്ര കി.മീ. 2001-ലെ ജനസംഖ്യാകണക്കെടുപ്പുപ്രകാരം 23വാർഡുകളിലായി 7027 ഭവനങ്ങളും അവയിൽ 7062 കുടുംബങ്ങളും പാർക്കുന്നു. മൊത്തം ജനസംഖ്യ 37017. ഇതിൽ പുരുഷന്മാർ 18756 സ്ത്രീകൾ 18261. ജനസാന്ദ്രത ചതുരശ്ര കി.മീ.ന്‌ 324. സ്ത്രീപുരുഷാനുപാതം 1000 പുരുഷന്മാർക്ക് 974 സ്ത്രീകൾ. സാക്ഷരത 95% - പുരുഷന്മാർ 97%, സ്ത്രീകൾ 93%.
ടൂറിസം
മേലരുവി, പിച്ചപ്പള്ളിമേട്‌, കൂവപ്പള്ളി കുരിശുമല, വള്ളംകളി നടക്കുന്ന കരുമ്പുകയം കൂടപ്പുഴ, മണിമലയാറിന്റെയും ചിറ്റാറിന്റെയും സംഗമം എന്നിവ ടൂറിസ്റ്റുകൾ സന്ദർശിക്കുന്ന പ്രകൃതിരമണീയ പ്രദേശങ്ങളാണ്‌.
ഷ്വാൻ ത്സാങ്
thumb| ഷ്വാൻ ത്സാങ്ങിന്റെ ചിത്രം പ്രാചീനകാലത്തെ ഒരു ചൈനീസ് സഞ്ചാരിയായിയും പണ്ഡിതനുമായിരുന്നു ഷ്വാൻ ത്സാങ് അഥവാ ഹുയാൻ സാങ്.(ജനനം:602-3?- മരണം:664) ഇംഗ്ലീഷ്: Xuanzang, ചൈനീസ്: 玄奘.(ഹുയാൻ സാങ്) ബുദ്ധമതവിശ്വാസിയായിരുന്ന അദ്ദേഹം ചൈനയിലാണ്‌ ജനിച്ചത്. അപൂർ‌വമായ ബുദ്ധമത ഗ്രന്ഥങ്ങൾ തേടി ഭാരതം സന്ദർശിക്കുകയും സന്ദർശനക്കുറിപ്പുകൾ രേഖപ്പെടുത്തുകയും ചെയ്തു. അദ്ദേഹത്തന്റെ ആത്മകഥയിലെ വിവരണങ്ങൾ വിലമതിക്കാനാവാത്ത ചരിത്രരേഖയാണ്. ഹർഷവർദ്ധന്റെ കാലത്താണ്‌ അദ്ദേഹം ഇന്ത്യ സന്ദർശിച്ചത്. പ്രാചീന ചൈനയും ഭാരതവും തമ്മലുണ്ടായിരുന്ന സാസ്കാരിസമ്പർക്കത്തിന്റെ പ്രതിരൂപമായി അദ്ദേഹത്തെ ചിത്രീകരിക്കുന്നുണ്ട്.
ഭിക്ഷാടനം
ത്സാങ്ങിന്റെ ത്യാഗസന്നദ്ധതയും ശീലവും മനസ്സിലാക്കി ഭിക്ഷുക്കൾ അദ്ദേഹത്തെ പ്രായം തികയുന്നതിനു മുന്നേ തന്നെ ഭിക്ഷാ പട്ടം നൽകാനായി തിരഞ്ഞെടുത്തു. അദ്ദേഹം ചൈനയിലെ പ്രമുഖ ബുദ്ധവിഹാരങ്ങളിലെല്ലാം താമസിച്ച്, പ്രമുഖ ആചാര്യന്മാരുടെ ശിഷ്യത്വം സീകരിച്ചു. മിക്കവാറും ബുദ്ധമതഗ്രന്ഥങ്ങൾ എല്ലാം അദ്ദേഹം പഠിച്ചു. താമസിയാതെ അദ്ദേഹം പ്രഭാഷണങ്ങളും വ്യാഖ്യാനങ്ങളും നടത്തിത്തുടങ്ങി. അദ്ദേഹത്തിന്റെ അറിവിനെക്കുറിച്ച് ചൈന മുഴുവനും അറിയാൻ തുടങ്ങി.
അക്കാലത്ത് ചൈനയിൽ പ്രചരിച്ചിരുന്ന ബുദ്ധമതഗ്രന്ഥങ്ങളിൽ മിക്കവയിലും പല തെറ്റുകളും കടന്നുകൂടിയിരുന്നു. പല പണ്ഡിതരും അവരുടേതായ വ്യാഖ്യാനങ്ങൾ നടത്തുകയും ആശയങ്ങൾ വളച്ചൊടിക്കുകയും ചെയ്തിരുന്നു. ത്സാങ്ങിനുണ്ടായ പല സംശയങ്ങളും തീർത്തു കൊടുക്കാൻ ഈ ഗ്രന്ഥങ്ങൾക്കോ അന്നത്തെ ആചാര്യന്മാർക്കോ ആയില്ല. പലരും ചേരി തിരിഞ്ഞ് തങ്ങളുടെ ഭാഗം ശരിയെന്ന് സ്ഥാപിക്കാനായിരുന്നു ശ്രമിച്ചത്. ഈ ദുസ്ഥിതിക്ക് പരിഹാരം ഉണ്ടാക്കുവാനും, ഗ്രന്ഥങ്ങളിലെ തെറ്റുകൾ പരിഹരിക്കാനും ബുദ്ധമത തത്ത്വങ്ങൾക്ക് ദേശഭേദാതീതമായ ഏകീകൃതരൂപം ഉണ്ടാക്കുവാനും അദ്ദേഹം ആഗ്രഹിച്ചു. എന്നാൽ ബുദ്ധഗ്രന്ഥങ്ങളുടെ മൂലരൂപം ഇന്ത്യയിൽ മാത്രമേ ലഭ്യമായിരുന്നുള്ളൂ. ബുദ്ധമതതത്വങ്ങളുടെ അനർഘമായ സ്വഭാവ വൈശിഷ്ട്യം പിൽക്കാല തലമുറക്ക് നഷ്ടപ്പെടാതിരിക്കാനായി അതിന്റെ പാവനത്വം കാത്തുസൂക്ഷിക്കേണ്ടത് അദ്ദേഹം തന്റെ കടമയായി കരുതുകയും ഇന്ത്യയിലേക്ക് യാത്ര ചെയ്യുവാനും ഗ്രന്ഥങ്ങൾ കണ്ടെത്തി പകർപ്പ് ഉണ്ടാക്കുവാനും അദ്ദേഹം തീരുമാനിച്ചു
ഹുയാൻ സാങ് ഇന്ത്യയിൽ
ചൈനയുടെ പടിഞ്ഞാറുള്ള ചാങ്ങ് ആനിൽ നിന്നും 629-ആമാണ്ടിലാണ് ഷ്വാൻ സാങ് തന്റെ യാത്ര യുടങ്ങിയത്. യാത്ര തുടങ്ങുമ്പോൾ അദ്ദേഹത്തിന് 26 വയസ്സായിരുന്നു. തുർഫാൻ മരുപ്പച്ച, സമർഖണ്ട് എന്നിവിടങ്ങളിലൂടെ ഇന്നത്തെ ഉത്തര അഫ്ഘാനിസ്താനിലെത്തുകയും അവിടെ നിന്ന് വടക്കുപടിഞ്ഞാറൻ അതിർത്തിയിലൂടെ ഇന്ത്യയിലേക്കും കടന്നു.
ഈ മേഖലയിലെല്ലാം അക്കാലത്ത് ബുദ്ധമതമായിരുന്ന് അവിടങ്ങളിൽ പ്രചരിച്ചിരുന്നത്. നഗരഹാരം, പുരുഷപുരം (പെഷവാർ), ഗാന്ധാരം, തക്ഷശില, സിംഹപുരം എന്നിവടങ്ങളിലുള്ള ബുദ്ധവിഹാരങ്ങൾ അദ്ദേഹം യാത്രാമദ്ധ്യേ സന്ദർശിച്ചു. അതിനുശേഷം അദ്ദേഹം കാശ്മീരിലെത്തി. കാശ്മീർ രാജാവ് അദ്ദേത്തിന്‌ ഹൃദ്യമായ സ്വീകരണമാണ്‌ നൽകിയത്. രണ്ടുവർഷം കാശ്മീരിൽ ചിലവിട്ട പ്രധാന ശാസ്ത്രഗ്രന്ഥങ്ങൾ ഹൃദിസ്ഥമാക്കിയ ശേഷം അദ്ദേഹം ദക്ഷിണ ദേശത്തിലേക്ക് യാത്രതിരിച്ചു. ജലന്ധരം (ജലന്ദർ), മഥുര, ബ്രഹ്മപുരം, അഹിക്ഷേത്രം എന്നിവടങ്ങളിലെ പ്രധാന ബുദ്ധവിഹാരങ്ങളിൽ അദ്ദേഹം താമസിച്ചു പഠിച്ചു. അതിനുശേഷം അദ്ദേഹം കാനൂജിലെത്തി. ഹർഷവർദ്ധനായിരുന്നു അന്ന് കാനൂജിലെ ചക്രവർത്തി. തുടർന്ന് അയോദ്ധ്യ, കൗശംബി, വൈശാഖം, ശ്രാവസ്തി, കപിലവസ്തു, കാശി, മഗധ, ഗയ തുടങ്ങിയ പുണ്യസ്ഥലങ്ങൾ സന്ദർശിച്ചു.
മടക്കം
ചൈനയിലേക്ക് മദ്ധ്യേഷ്യ വഴിയുള്ള കരമാർഗ്ഗമാണ് മടക്കയാത്രക്ക് ഷ്വാൻ സാങ് തെരഞ്ഞെടുത്തത്. സ്വർണ്ണത്തിലും വെള്ളിയിലും, ചന്ദനത്തിലും തീർത്ത ബുദ്ധപ്രതിമകൾ 600-ലധികം ഗ്രന്ഥങ്ങൾ തുടങ്ങിയവ 20 കുതിരകളുടെ പുറത്തേറ്റിയായിരുന്നു അദ്ദേഹത്തിന്റെ മടക്കയാത്ര. സിന്ധൂനദി കടക്കുമ്പോഴുണ്ടായ ഒരു അപകടത്തിൽപ്പെട്ട് ഇവയിൽ അമ്പതോളം ഗ്രന്ഥങ്ങൾ നഷ്ടപ്പെട്ടു. ഷ്വാൻ സാങ്ങ് തന്റെ ശിഷ്ടജീവിതം മുഴുവൻ ഈ ഗ്രന്ഥങ്ങൾ സംസ്കൃതത്തിൽ നിന്ന്‌ ചൈനീസ് ഭാഷയിലേക്ക് തർജ്ജമ ചെയ്യുന്നതിനായി ചെലവഴിച്ചു ‌.
കടവന്ത്ര മെട്രോ നിലയം
എറണാകുളത്തെ കടവന്ത്രയിൽ സ്ഥിതിചെയ്യുന്ന കൊച്ചി മെട്രോ നിലയമാണ് കടവന്ത്ര മെട്രോ നിലയം. ആലുവയിൽ നിന്നുള്ള കൊച്ചി മെട്രോയുടെ 18 മത് മെട്രോ നിലയമാണ് ഇത്. മഹാരാജാസ് ജങ്ഷൻ മുതൽ തൈക്കൂടം വരെ ദീർഘിപ്പിച്ച മെട്രോ സർവീസ് കേരള മുഖ്യമന്ത്രി പിണറായി വിജയൻ സെപ്റ്റംബർ 3 ന് ഉദ്ഘാടനം ചെയ്തു.
അവലംബം
വർഗ്ഗം:കൊച്ചി മെട്രോ നിലയങ്ങൾ
നളിനി ജമീല
thumb|200px|right|നളിനി ജമീലയുടെ ആത്മകഥയുടെ പുറം ചട്ടയിൽ നളിനി.|കണ്ണി=Special:FilePath/Nalinigraphy.jpg
കേരളത്തിലെ ഒരു ലൈംഗിക തൊഴിലാളിയും ആക്ടിവിസ്റ്റും സാഹിത്യ കാരിയുമാണ് നളിനി ജമീല ഇംഗ്ലീഷ്: Nalini Jameela. തൃശ്ശൂരിലെ കല്ലൂർ ഗ്രാമത്തിൽ ജനിച്ചു. കല്ലൂർ ഗവണ്മെന്റ് സ്കൂളിൽ 3-ആം ക്ലാസ് വരെയെ പഠിച്ചുള്ളൂ. 24 വയസ്സിൽ ലൈംഗികത്തൊഴിലാളിയായി പണിയെടുത്തു. 2000-ൽ കേരളത്തിലെ ലൈംഗിക തൊഴിലാളികളുടെ സംഘടനയായ “കേരള സെക്സ് വർക്കേഴ്സ് ഫോറ”ത്തിൽ പ്രവർത്തിച്ചുതുടങ്ങി. 2001-മുതൽ അതിന്റെ കോർഡിനേറ്റർ ആണ്. നളിനിയുടെ “ഒരു ലൈംഗികത്തൊഴിലാളിയുടെ ആത്മകഥ” എന്ന പുസ്തകം സമൂഹത്തിൽ വൻ ചലനങ്ങൾ സൃഷ്ടിച്ചിരുന്നു. ലൈംഗികത്തൊഴിലാളികളോടുള്ള സർക്കാരിന്റെ സമീപനത്തിലും മാറ്റം വരുത്താൻ ഒരു പരിധി വരെ ഈ പുസ്തകം സഹായിച്ചു. ജമീല ഇപ്പോൾ അഞ്ച് സർക്കാരിതര സംഘടകളുടെ(എൻജിഒ) ഉന്നത സമിതിയിൽ അംഗമാണ്.
ജീവിതരേഖ
1954 ഓഗസ്റ്റ് 18-നു തൃശ്ശൂരിലെ കല്ലൂർ ഗ്രാമത്തിൽ നളിനി ജമീ‍ല ജനിച്ചു. കല്ലൂർ ഗവണ്മെന്റ് സ്കൂളിൽ 3-ആം ക്ലാസ് വരെ പഠിച്ചു.
പുസ്തകരചനക്കു ശേഷം
24-ആം വയസ്സിൽ കാൻസർ ബാധിച്ചു ഭർത്താവ് മരിച്ചതിൽ പിന്നെ തന്റെ കുടുംബം പുലർത്താനാണ് ലൈംഗിക തൊഴിലാളി ആയതെന്ന് നളിനി പറയുന്നു. ഒരു പോലീസ് ഉദ്യോഗസ്ഥനായിരുന്നു അവരുടെ ആദ്യത്തെ ഉപഭോക്താവ്. അതിന്റെ പേരിൽ അവർക്ക് പോലീസിൽ നിന്ന്തന്നെ മർദനം ഏൽക്കുകയുണ്ടായി. “എനിക്ക് 51 വയസ്സുണ്ട്, ഞാൻ ഒരു ലൈംഗികത്തൊഴിലാളി ആയി തുടരാൻ ആഗ്രഹിക്കുന്നു“ എന്നാണ് നളിനിയുടെ ആത്മകഥ തുടങ്ങുന്നത്. ഞാൻ ലൈംഗിക തൊഴിലാളി എന്ന ഈ കൃതി ഡി.സി. ബുക് സ് പ്രസിദ്ധീകരിച്ച് 10 ദിവസത്തിനുള്ളിൽ 2000 കോപ്പികൾ വിറ്റുപോയി. ഐ. ഗോപിനാഥ് എന്ന സാമൂഹിക പ്രവർത്തകന്റെ സഹായത്തോടെ ആണ് ഈ പുസ്തകം രചിച്ചത്. ലൈംഗികത്തൊഴിലാളികളോടും അവരുടെ ഉപഭോക്താക്കളോടുമുള്ള പുരുഷകേന്ദ്രീകൃത സമൂഹത്തിന്റെ ഇരട്ടത്താപ്പുനയം - ലൈംഗിക തൊഴിലാളികളെ വെറുക്കുകയും എന്നാൽ ഉപഭോക്താക്കളോട് മൃദുവാ‍യ സമീപനം സ്വീകരിക്കുകയും ചെയ്യുന്നത് - നളിനി ശക്തമായി വിമർശിക്കുന്നു. ലൈംഗിക തൊഴിലാളികൾ ഈ ലൈംഗിക പട്ടിണിയുള്ള സമൂഹത്തിന് ഒരു സേവനമാണ് ചെയ്യുന്നതെന്ന് നളിനി പറയുന്നു.
ഇന്ന് ഇന്ത്യയിൽ നടക്കുന്ന ലൈംഗികവ്യാപാരത്തെക്കുറിച്ചും രാഷ്ട്രീയത്തെക്കുറിച്ചും ലൈംഗികദാരിദ്ര്യത്തേക്കുറിച്ചും വ്യക്തമായ ധാരണയും അഭിപ്രായവുമുള്ളയാളാണ് ജമീല. നിരവധി അഭിമുഖങ്ങളിൽ ഇത് തുറന്നു പറയാനുള്ള ധൈര്യം ജമിലക്കുണ്ടായിരുന്നു. മലയാളിക്ക് ശാസ്ത്രീയ ലൈംഗിക വിദ്യാഭ്യാസം നിർബന്ധമാക്കണം എന്ന് അഭിപ്രായമുള്ള ഒരാളാണ് നളിനി.
നളിനി മൈത്രേയൻ എന്ന സാമൂഹിക പ്രവർത്തകന്റെ സഹായത്തോടെ തായ്‌ലാന്റിൽ അഞ്ചു രാജ്യങ്ങളിൽ നിന്നുള്ള ലൈംഗിക തൊഴിലാളികൾക്കായി സംഘടിപ്പിച്ച ഒരു വീഡിയോ പണിപ്പുരയിൽ പങ്കെടുത്തു. അവിടെവെച്ചാണ് നളിനി 8 മിനിട്ട് നീളമുള്ള “ഒരു ലൈംഗിക തൊഴിലാളിയുടെ ജീവിതത്തിലെ ഒരു ദിവസം” എന്ന തന്റെ ആദ്യ ഡോക്യുമെന്ററി നിർമ്മിച്ചത്. 2003-ൽ “A peep into the life of the silenced" (നിശ്ശബ്ദമാക്കപ്പെട്ടവരുടെ ജീവിതത്തിലേക്ക് ഒരെത്തിനോട്ടം) എന്ന രണ്ടാമത്തെ ഡോക്യുമെന്ററി നിർമ്മിച്ചു.
2013 ൽ സെക്സ്, ലൈസ് ആന്റ് എ ബുക്ക് എന്നപേരിൽ ഇംഗ്ലീഷിലാണ്  ഡോക്യു ഡ്രാമ നിർമ്മിക്കപ്പെട്ടു. പ്രമുഖ സിനിമാ സംവിധായകൻ സന്തോഷ് ശിവന്റെ സഹോദരനായ സഞ്ജീവ് ശിവനാണ് 28മിനിറ്റ് ദൈർഘ്യമുള്ള ഡോക്യുമെന്ററി സംവിധാനം ചെയ്തത്.
2005ൽ പ്രസിദ്ധീകരിച്ച ജമീലയുടെ ആത്മകഥ കേരളത്തിൽ ഒട്ടേറെ ചർച്ചകൾക്കും വിവാദ പ്രസ്താവനകൾക്കും വഴിയൊരുക്കിയിരുന്നു. ഇതിന്റെ 13,000കോപ്പികളാണ് വിറ്റഴിഞ്ഞത്. പുസ്തകത്തെ അനുകൂലിച്ചും പ്രതികൂലിച്ചും രൂക്ഷമായി വിമർശിച്ചും കൊണ്ടുള്ള ലേഖന പരമ്പരകൾവരെ മലയാളം ആനുകാലിക പ്രസിദ്ധീകരണങ്ങളിൽ വന്നിരുന്നു. ആത്മകഥ ആറോളം ഭാഷകളിൽ ഇറങ്ങി. കന്നഡത്തിൽ ഇറങ്ങിയ ബുക്ക് അന്ന് കേന്ദ്രമന്ത്രിയായിരുന്ന വീരപ്പ മൊയിലി ആയിരുന്നു പുറത്തിറക്കിയത്. തമിഴിൽ നടൻ നാസർ ആണ് പുറത്തിറക്കിയത്. മലയാളത്തിൽ പക്ഷേ ആ ചടങ്ങിൽ പങ്കെടുക്കാൻ പലർക്കും മടിയായിരുന്നു. ഒടുവിൽ ഡോക്ടർ പുനത്തിൽ കുഞ്ഞബ്ദുള്ള വന്നു, അദ്ദേഹം മറ്റുള്ളവരിൽ നിന്നും വ്യത്യസ്തനായൊരു മനുഷ്യനാണ് എന്നു ജമീല രേഖപ്പെടുത്തുന്നു.
പത്മപ്രിയ
ബംഗാളി, ഹിന്ദി , കന്നഡ , മലയാളം , തെലുങ്ക് , തമിഴ് ഭാഷകളിൽ അഭിനയിക്കുന്ന ഒരു പ്രശസ്ത ഇന്ത്യൻ ചലച്ചിത്ര അഭിനേത്രി ആണ് പത്മപ്രിയ.(ജനനം 1983 ഫെബ്രുവരി 28). ശാരദ, ഗീത, മാധവി, സുമലത, സുഹാസിനി എന്നീ അന്യഭാഷ നായികമാർക്ക് ശേഷം മലയാളത്തിൽ മികച്ച വേഷങ്ങൾ ചെയ്ത നടി എന്ന് പദ്മപ്രിയ അറിയപ്പെടുന്നു.
നർത്തകിയായി
ചെറുപ്പകാലത്തുതന്നെ നൃത്തം അഭ്യസിച്ച പത്മപ്രിയ, 200 ലധികം പൊതുവേദികളിൽ നൃത്തം അവതരിപ്പിച്ചിട്ടുണ്ട്. പത്മപ്രിയയുടെ ഗുരു നാട്യബ്രഹ്മ വി.എസ്. രാമമൂർത്തി ആണ്. 1990 കളിൽ ദൂരദർശനു വേണ്ടി നൃത്തപരിപാടികൾ അവതരിപ്പിച്ചിട്ടുണ്ട്.
ചലച്ചിത്രവേദിയിൽ
അഭിനയത്തോടും മോഡലിങ്ങിനോടുമുള്ള അഭിനിവേശം പത്മപ്രിയയെ അഭിനയവേദിയിലെത്തിച്ചു. ആദ്യ ചിത്രം ഒരു തെലുങ്ക് ചിത്രമായിരുന്നു. പിന്നീട് ശ്രദ്ധേയമായ ചിത്രങ്ങൾ അഭിനയിച്ചത് മലയാളം ചിത്രങ്ങളിലായിരുന്നു. പ്രമുഖ നടന്മാരായ മമ്മൂട്ടി, മോഹൻലാൽ, സുരേഷ് ഗോപി, ജയറാം എന്നിവരോടൊപ്പം പത്മപ്രിയ മലയാളത്തിൽ അഭിനയിച്ചിട്ടുണ്ട്. ബംഗാളി,തമിഴ്,ഹിന്ദി,കന്നഡ,തെലുങ്ക് ഭാഷകളിലും അഭിനയിച്ചിട്ടുണ്ട്.. മികച്ച സഹനടിക്കുള്ള കേരള സംസ്ഥാന അവാർഡ് രണ്ട് തവണ നേടി, മികച്ച നടിക്കുള്ള തമിഴ്നാട് സംസ്ഥാന അവാർഡ് 2007,2009 വർഷങ്ങളിൽ ലഭിച്ചു..
സ്വകാര്യ ജീവിതം
ഒരു തമിഴ് - പഞ്ചാബി ബ്രാഹ്മണ കുടുംബത്തിൽ 1983 ഫെബ്രുവരി 28 ന് ഡെൽഹിയിലാണ് പത്മപ്രിയ ജനിച്ചതെങ്കിലും വളർന്നത് പഞ്ചാബിലായിരുന്നു. പിതാവ് ഒരു സൈനിക ഉദ്യോഗസ്ഥനായിരുന്നു. 12 നവംബർ 2014-ൽ ജാസ്മിൻ ഷാ എന്ന ഗുജറാത്ത് സ്വദേശിയെ വിവാഹം കഴിച്ചു.
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രനടിമാർ വർഗ്ഗം:തമിഴ്‌ചലച്ചിത്രനടിമാർ വർഗ്ഗം:തെലുഗു ചലച്ചിത്രനടിമാർ വർഗ്ഗം:മികച്ച രണ്ടാമത്തെ നടിക്കുള്ള കേരളസംസ്ഥാന ചലച്ചിത്ര പുരസ്കാരം ലഭിച്ചവർ വർഗ്ഗം:1980-ൽ ജനിച്ചവർ വർഗ്ഗം:തമിഴ്നാട് സംസ്ഥാന ചലച്ചിത്ര പുരസ്കാരം ലഭിച്ചവർ
വിസിൽജാക്കറ്റ്
1762-ൽ ബ്രിട്ടീഷ് ആർട്ടിസ്റ്റ് ജോർജ്ജ് സ്റ്റബ്സ് ചിത്രീകരിച്ച ഒരു ക്യാൻവാസ് എണ്ണച്ചായാചിത്രമാണ് വിസിൽജാക്കറ്റ്. റോക്കിംഗ്ഹാമിന്റെ റേസ്‌ഹോഴ്‌സായ മാർക്വസിന്റെ ഏകദേശം ജീവിത വലിപ്പത്തിൽ അതിനെ പരിപാലിക്കുന്ന വ്യക്തമായ പശ്ചാത്തലത്തിൽ ചിത്രീകരിച്ചിരിക്കുന്നു. വലിയ ക്യാൻവാസ് ചിത്രത്തിൽ മറ്റ് ഉള്ളടക്കങ്ങളൊന്നും തന്നെയില്ലാതെ കുതിരയുടെ രൂപത്തെക്കുറിച്ചുള്ള വിശദാംശങ്ങളിൽ മാത്രം സ്റ്റബ്സ് കൃത്യമായ ശ്രദ്ധ ചെലുത്തിയിരിക്കുന്നു. ബ്രിട്ടീഷ് ഓൺലൈൻ പത്രം ആയ ദി ഇൻഡിപെൻഡന്റിൽ ഇതിനെ വിശേഷിപ്പിച്ചിരിക്കുന്നത് "അറേബ്യൻ വംശജരുടെ കുറ്റമറ്റ സൗന്ദര്യത്തിന്റെ ഒരു മാതൃകയായാണ്''. കുട്ടികളില്ലാത്ത റോക്കിംഗ്ഹാമിന്റെ അവകാശികളായ ഫിറ്റ്‌സ്‌വില്ലിയം കുടുംബം 1997 വരെ ചിത്രം നിലനിർത്തി. ഹെറിറ്റേജ് ലോട്ടറി ഫണ്ടിൽ നിന്നുള്ള ധനസഹായത്തോടെ ലണ്ടനിലെ നാഷണൽ ഗാലറിക്ക് 11 മില്യൺ ഡോളറിന് ഈ ചിത്രം സ്വന്തമാക്കാൻ അനുവദിച്ചു.
1762-ൽ റോക്കിംഗ്ഹാം തന്റെ പ്രധാന രാജ്യമായ യോർക്ക്ഷെയറിലെ വെന്റ്വർത്ത് വുഡ്ഹൗസിൽ "കുറച്ച് മാസങ്ങൾ" ചെലവഴിക്കാൻ മൃഗങ്ങളുടെ ചിത്രങ്ങൾ ചിത്രീകരിക്കുന്നതിൽ അഗ്രഗണ്യനായിരുന്ന സ്റ്റബ്സിനെ ക്ഷണിച്ചു. മനുഷ്യരൂപങ്ങളോടുകൂടിയോ അല്ലാതെയോ ഉള്ള അദ്ദേഹത്തിന്റെ നിരവധി കുതിരയുടെ ചായാചിത്രങ്ങളിൽ അത്ഭൂതപൂർവ്വമായ കുതിരസവാരികളും സ്റ്റബ്സ് വരച്ചിരുന്നു. എന്നാൽ വിസിൽജാക്കറ്റിന്റെ വീരോചിതമായ വലിപ്പവും പശ്ചാത്തലത്തിന്റെ അഭാവവും സമകാലികർ അത്ഭുതപ്പെട്ടുപോയി. ഐതിഹ്യങ്ങളിൽ കാണുന്നതുപോലെയുള്ള ഒരു കുതിരയെ വലിയ ക്യാൻവാസിൽ വേഗത്തിൽ ചിത്രീകരിച്ചെങ്കിലും എന്തുകൊണ്ടാണ് പൂർത്തിയാകാത്തത് എന്ന് വിശദീകരിക്കാൻ സമകാലികർ ആവശ്യപ്പെട്ടെങ്കിലും ആധുനിക കലാ ചരിത്രകാരന്മാർക്ക് വിശ്വസനീയമോ പിന്തുണയോ ആയ തെളിവുകൾ ഒന്നും തന്നെയില്ലായിരുന്നു. വാസ്തവത്തിൽ സ്റ്റബ്സിന്റെ ആദ്യകാല ക്യാൻവാസുകളിൽ 1762-ലെ സന്ദർശനത്തിൽ നിൽക്കുന്ന കുതിരകളുടെ ഗ്രൂപ്പുകളുടെ വളരെ ചെറിയ പെയിന്റിംഗുകളിൽ ഒന്ന് വിസിൽജാക്കറ്റ് ഉൾപ്പെട്ടിരുന്നു. സാധാരണ ലാൻഡ്‌സ്‌കേപ്പ് പശ്ചാത്തലമില്ലാതെ പോർട്രെയ്റ്റുകൾ അവശേഷിപ്പിക്കുന്നത് റോക്കിംഗ്ഹാമിന്റെ ആശയമാണെന്ന് തോന്നുന്നു.
കൂടുതൽ വായനയ്ക്ക്
വർഗ്ഗം:ലണ്ടനിലെ ദേശീയ ഗാലറിയിലെ ശേഖരങ്ങൾ വർഗ്ഗം:ഹോഴ്സസ് ഇൻ ആർട്ട്
ടി. രാമലിംഗംപിള്ള
മലയാളത്തിൽ സുപ്രധാനമായ നിഘണ്ടുകൾ രചിച്ച പണ്ഡിതനാണ് '''ടി. രാമലിംഗം‌പിള്ള''' (ഫെബ്രുവരി 22, 1880 - ഓഗസ്റ്റ് 1, 1968).
1880 ഫെബ്രുവരി 22-നു തിരുവനന്തപുരത്തെ ഒരു തമിഴ് കുടുംബത്തിൽ ടി. രാമലിംഗം‌പിള്ള ജനിച്ചു. പിതാവ് സ്ഥാണുപിള്ള സംസ്കൃതപണ്ഡിതനും ജ്യോതിഷിയുമായിരുന്നു. അതിനാൽത്തന്നെ സംസ്കൃതത്തിന്റെയും തമിഴിന്റെയും ബാലപാഠങ്ങൾ അച്ഛനിൽനിന്ന് സ്വായത്തമാക്കാൻ ഇദ്ദേഹത്തിന് സാധിച്ചു.
തിരുവനന്തപുരത്തും മദ്രാസിലുമായി രാമലിംഗം‌പിള്ള കലാലയ വിദ്യാഭ്യാസം പൂർത്തിയാക്കി. 1904-ൽ അദ്ദേഹം ബി.എ. പൂർത്തിയാക്കിയശേഷം സെക്രട്ടറിയേറ്റിൽ ഒരു ഗുമസ്തനായി ഉദ്യോഗത്തിൽ പ്രവേശിച്ചു. 1914-ൽ മലയാളത്തിൽ എം.എ. ബിരുദാനന്തര ബിരുദം കരസ്ഥമാക്കി. അദ്ദേഹം ഇംഗ്ലീഷ്, മലയാളം, തമിഴ്, സംസ്കൃതം എന്നീ ഭാഷകളിൽ പ്രാവീണ്യം നേടി. ഇംഗ്ലീഷിലും മലയാളത്തിലും തമിഴിലും രാമലിംഗം‌പിള്ള പല ഗ്രന്ഥങ്ങളും രചിച്ചിട്ടുണ്ട്. തിരുവിതാംകൂർ സർക്കാരിന്റെ മുഖ്യ പരിഭാഷകനായി അദ്ദേഹം 10 വർഷം സേവനം അനുഷ്ഠിച്ചു.
രാമലിംഗം‌പിള്ളയുടെ ഏറ്റവും പ്രധാനപ്പെട്ട കൃതികൾ ഇംഗ്ലീഷ്-ഇംഗ്ലീഷ്-മലയാളം നിഘണ്ടുവും മലയാള ശൈലീ നിഘണ്ടുവുമാണ്. മുപ്പത്തഞ്ചുവർഷത്തെ നിരന്തര പരിശ്രമംകൊണ്ട് 1956-ൽ 76-ആം വയസ്സിലാണ് ഇംഗ്ലീഷ്-ഇംഗ്ലീഷ്-മലയാളം നിഘണ്ടു പൂർത്തിയാക്കിയത്. മലയാള ശൈലീ നിഘണ്ടു 1937-ൽ തന്നെ പ്രസിദ്ധപ്പെടുത്തിയിരുന്നു.
80ആം വയസ്സിനുശേഷം അദ്ദേഹം മറ്റൊരു കൃതി എഴുതാൻ തയ്യാറെടുപ്പുകൾ നടത്തി. ഇതിന്റെ പകുതിയിലധികം ഭാഗം മുന്നോട്ട് പോയെങ്കിലും പൂർത്തിയാക്കാൻ കഴിഞ്ഞില്ല. 1968 ഓഗസ്റ്റ് 1-നു 88-ആം വയസ്സിൽ തിരുവനന്തപുരത്തുവെച്ചുതന്നെ അദ്ദേഹം അന്തരിച്ചു.
അവലംബം
വർഗ്ഗം:1880-ൽ ജനിച്ചവർ വർഗ്ഗം: 1968-ൽ മരിച്ചവർ വർഗ്ഗം:ഫെബ്രുവരി 22-ന് ജനിച്ചവർ വർഗ്ഗം:ഓഗസ്റ്റ് 1-ന് മരിച്ചവർ
വർഗ്ഗം:മലയാളികൾ
പൊട്ടക്കുഴി
തിരുവനന്തപുരം നഗരത്തിലെ പട്ടത്തിനടുത്ത ഒരു പ്രദേശമാണ് പൊട്ടക്കുഴി. പട്ടം - മെഡിക്കൽ കോളേജ് റോഡിൽ പട്ടത്തുനിന്ന് ഏകദേശം 1 കിലോമിറ്റർ അകലെയാണ് പൊട്ടക്കുഴി സ്ഥിതിചെയ്യുന്നത്. തിരുവനന്തപുരം നഗരസഭയുടെ പട്ടം വാർഡിലാണ് ഉൾപ്പെടുന്ന പ്രദേശമാണിത്. പാവങ്ങളുടെ പടത്തലവൻ എന്ന് അറിയപ്പെട്ടിരുന്ന കമ്മ്യൂണിസ്റ്റ് നേതാവും ഇന്ത്യൻ കോഫി ഹൌസ് സ്ഥാപകനുമായ എ.കെ. ഗോപാലൻറെ സ്മരണാർത്ഥം തിരുവനന്തപുരം നഗരസഭ നിർമ്മിച്ച എ.കെ.ജി. പാർക്കും എ.കെ.ജി പ്രതിമയും ഇവിടെ സ്ഥിതി ചെയ്യുന്നു.
പ്രാഥമിക വിദ്യാഭ്യാസസ്ഥാപനങ്ങൾ
ആര്യ സെൻട്രൽ സ്കൂൾ
വർഗ്ഗം:തിരുവനന്തപുരം ജില്ല
ബുദ്ധദേവ് ദാസ്ഗുപ്ത
ഒരു ബംഗാളി ചലച്ചിത്രസംവിധായകനും, തിരക്കഥാകൃത്തും, കവിയുമായിരുന്നു ബുദ്ധദേവ് ദാസ്ഗുപ്ത (11 ഫെബ്രുവരി 1944 – 10 ജൂൺ 2021 (ബംഗാളി: বুদ্ধদেব দাশগুপ্ত). ഇദ്ദേഹത്തിന്റെ അഞ്ച് ചിത്രങ്ങൾ മികച്ച ചലച്ചിത്രത്തിനുള്ള ദേശീയ ചലച്ചിത്രപുരസ്കാരങ്ങൾക്ക് അർഹമായിട്ടുണ്ട്. രണ്ട് തവണ മികച്ച സംവിധായകനുള്ള ദേശീയ ചലച്ചിത്രപുരസ്കാരങ്ങളും നേടി. 1988-ലും 1994-ലും ബെർലിൻ ചലച്ചിത്രമേളയിൽ ഗോൾഡൻ ബെർലിൻ ബെയർ പുരസ്ക്കാരത്തിന് നാമനിർദ്ദേശം ചെയ്യപ്പെട്ടു.
സച്ചിൻ ഖേദേക്കർ
മഹാരാഷ്ട്രയിൽ നിന്നുള്ള ഒരു ഇന്ത്യൻ നടനും സംവിധായകനുമാണ് സച്ചിൻ ഖേദേക്കർ. ആപ് കാ സുറൂർ, അസ്തിത്വ, എന്നീ ടിവി സീരീയലുകളിലൂടെ പ്രശസ്തനാണ്‌ അദ്ദേഹം. ശ്യാം ബെനഗൽ സംവിധാനം ചെയ്ത "നേതാജി സുഭാഷ് ചന്ദ്രബോസ്: ദി ഫോർഗോട്ടൻ ഹീറോ" എന്ന ചിത്രത്തിൽ നേതാജിയെ അവതരിപ്പിച്ചത് സച്ചിൻ ഖേദേക്കർ ആണ്. എഴുപത്തി ഒൻപതു പേരെ പരീക്ഷിച്ചതിനു ശേഷമാണ് സച്ചിൻ ഖേദേക്കർ എന്ന നടനെ നേതാജിയുടെ കഥാപാത്രം ചെയ്യാനായി തിരഞ്ഞെടുത്തത്. മലയാളം ചിത്രമായ ലൂസിഫറിൽ പി. കെ. രാമദാസിനെ (പി.കെ.ആർ) അവതരിപ്പിച്ചതും സച്ചിൻ ഖേദകർ ആയിരുന്നു.
തനിനിറം
ജെ. ശശികുമാർ സംവിധാനം ചെയ്ത് 1973 ൽ പുറത്തിറങ്ങിയ മലയാളചലച്ചിത്രമാണ് തനിനിറം (English: Thaniniram).
സച്ചിൻ ഖേദേക്കർ
അവലംബം
വർഗ്ഗം:ഹിന്ദി ചലച്ചിത്രനടന്മാർ
തനിനിറം
പിന്നണിഗായകർ
വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:വയലാർ -ദേവരാജൻ ഗാനങ്ങൾവർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾവർഗ്ഗം:വയലാറിന്റെ ഗാനങ്ങൾവർഗ്ഗം: വർഗ്ഗം: വർഗ്ഗം: വർഗ്ഗം:വർഗ്ഗം:വർഗ്ഗം: വർഗ്ഗം: വർഗ്ഗം:വർഗ്ഗം:വർഗ്ഗം:
ഇളംകുളം മെട്രോ നിലയം
എറണാകുളത്തെ ഇളംകുളത് സ്ഥിതിചെയ്യുന്ന കൊച്ചി മെട്രോ നിലയമാണ് ഇളംകുളം മെട്രോ നിലയം. ആലുവയിൽ നിന്നുള്ള കൊച്ചി മെട്രോയുടെ 19 മത് മെട്രോ നിലയമാണ് ഇത്. മഹാരാജാസ് ജങ്ഷൻ മുതൽ തൈക്കൂടം വരെ ദീർഘിപ്പിച്ച മെട്രോ സർവീസ് കേരള മുഖ്യമന്ത്രി പിണറായി വിജയൻ സെപ്റ്റംബർ 3 ന് ഉദ്ഘാടനം ചെയ്തു.
അവലംബം
വർഗ്ഗം:കൊച്ചി മെട്രോ നിലയങ്ങൾ
പന്നിശ്ശേരി നാണുപിള്ള
കഥകളി, സംസ്കൃതം, തർക്കശാസ്ത്രം, വേദാന്തം തുടങ്ങിയ രംഗങ്ങളിൽ അപാരമായ ജ്ഞാനവും പരിചയസമ്പത്തും ആർജ്ജിച്ച ഒരു പണ്ഡിതനായിരുന്നു പന്നിശ്ശേരി നാണു പിള്ള (1886-1943). നിഴൽക്കുത്ത് എന്ന കഥകളി എഴുതി ചിട്ടപ്പെടുത്തിയത് അദ്ദേഹമായിരുന്നു.
ചട്ടമ്പി സ്വാമികളുടെ ശിഷ്യനായിരുന്ന നീലകണ്ഠതീർത്ഥപാദസ്വാമിയുടെ ശിഷ്യനായിരുന്നു പന്നിശ്ശേരി. പിൽക്കാലത്ത് ചട്ടമ്പി സ്വാമികളിൽ നിന്നും അദ്ദേഹം വേദാന്തപാഠങ്ങൾ സ്വീകരിച്ചിട്ടുണ്ട്.
ജീവിത രേഖ
കരുനാഗപ്പള്ളി മരുതൂർക്കുളങ്ങര പന്നിശ്ശേരി വീട്ടിൽ പത്മനാഭക്കുറുപ്പിന്റേയും ഭവാനിയമ്മയുടേയും മകനായി 1885 ൽ ജനനം. പ്രാഥമിക വിദ്യാഭ്യാസത്തിന് ശേഷം സംസ്കൃതത്തിലും ഇംഗ്ലീഷിലും പ്രാവീണ്യം നേടി. പിന്നീട് ശ്രീനീലകണ്ഠശാസ്ത്രികളിൽ നിന്ന് വേദാന്തദർശനങ്ങളും ശ്രീ ചട്ടമ്പിസ്വാമികളിൽ തർക്കശാസ്ത്രവും പഠിച്ചു. അതോടൊപ്പം കഥകളിയും അഭ്യസിച്ചു.
ലക്ഷ്മിക്കുട്ടിയമ്മയെ വിവാഹം കഴിച്ച അദ്ദേഹത്തിന് ശ്രീനിവാസക്കുറുപ്പ്, തങ്കമ്മ എന്നീ മക്കളുണ്ടായി.
1942 ൽ പന്നിശ്ശേരി നാണുപ്പിള്ള ദിവംഗതനായി.
സാഹിത്യ സംഭാവനകൾ
പന്നിശ്ശേരി നാണുപ്പിള്ളയുടെ നിഴൽക്കുത്ത് എന്ന ആട്ടക്കഥ കഥകളി രംഗത്ത് ധാരാളം പ്രചാരം സിദ്ധിച്ചിട്ടുള്ള കൃതിയാണ്‌. അദ്ദേഹം രചിച്ച കഥകളിയെ സംബന്ധിച്ചുള്ള ഒരു പ്രാമാണിക ഗ്രന്ഥമായ കഥകളി പ്രകാരം എന്ന ഗ്രന്ഥം A Guide to Kathakali രചിക്കുന്നതിന് എ.ഡി. ബോളണ്ട് ഉപയോഗപ്പെടുത്തിയിട്ടുണ്ട്.
ചട്ടമ്പി സ്വാമികൾ തമിഴിലും സംസ്കൃതത്തിലുമായി എഴുതിയ ആദിഭാഷ എന്ന ഗ്രന്ഥം മലയാളത്തിലേക്കു തർജ്ജമ ചെയ്തത് പന്നിശ്ശേരി നാണു പിള്ളയാണെന്നു കരുതപ്പെടുന്നു. സൂര്യശതകം എന്ന സംസ്കൃത കൃതിയുടെ മലയാള പരിഭാഷ നിർവ്വഹിച്ചതും അദ്ദേഹമാണ്. മലയാളത്തിലെ ആദ്യത്തെ ലക്ഷണമൊത്ത ജീവചരിത്രഗ്രന്ഥമായ നീലകണ്ഠതീർഥപാദ ചരിത്രസമുച്ചയം ഗുരുവായ നീലകണ്ഠതീർത്ഥപാദസ്വാമിയെക്കുറിച്ച് നാണുപിള്ളയും ശ്രീവർദ്ധനത്ത് കൃഷ്ണപിള്ളയും ചേർന്ന് രചിച്ചതാണ്. ചട്ടമ്പിസ്വാമിയുടെ മരണത്തെത്തുടർന്ന് ഒരു വിലാപം എന്ന കാവ്യവും അദ്ദേഹം രചിച്ചിട്ടുണ്ട്.
ഭദ്രകാളീവിജയം, പാദുകപട്ടാഭിഷേകം, ശങ്കരവിജയം എന്നിവയാണ് മറ്റ് രചനകൾ. വനവാസത്തിന് പോയ രാമൻ്റെ പാദുകം സിംഹാസനത്തിൽ വെച്ച് പൂജിച്ച രാമായണത്തിലെ കഥ പറയുന്ന പാദുക പട്ടാഭിഷേകം 1940 കളിൽ സ്കൂൾ തലത്തിൽ മലയാളം പാഠപുസ്തകത്തിലും സംസ്കൃത പഞ്ചമത്തിലും പാഠ്യവിഷയമായിരുന്നു.
അവലംബം
വർഗ്ഗം:ആട്ടക്കഥാകൃത്തുക്കൾ വർഗ്ഗം:1886-ൽ ജനിച്ചവർ വർഗ്ഗം:1943-ൽ മരിച്ചവർ വർഗ്ഗം:കേരളത്തിലെ സംസ്കൃതപണ്ഡിതർ
സംബന്ധം
പഴയ കേരള സമൂഹത്തിൽ നായർ, അമ്പലവാസി, ക്ഷത്രീയ സ്ത്രീകളും നമ്പൂതിരി പുരുഷന്മാരും തമ്മിൽ നിലനിന്നിരുന്ന സ്‌ത്രീപുരുഷബന്ധം. നമ്പൂതിരി സമുദായത്തിലെ മുത്ത പുത്രന്മാരൊഴികെ ആർക്കും വൈവാഹികജീവിതം അനുവദനീയമല്ലായിരുന്ന കാലം. എന്നാൽ ഈ പുരുഷപ്രജകൾക്കായി വിവാഹം പോലെതന്നെ ആ കാലഘട്ടത്തിലെ സാമൂഹിക അംഗീകാരത്തോടെ നിലനിന്നിരുന്ന പ്രത്യുത്പാദനപരമായ സ്ത്രീപുരുഷ ബന്ധമായിരുന്നു സംബന്ധം. മിക്കവാറും പുരുഷൻ സാമൂഹികമായി ഉന്നതനോ തുല്യനോ സമ്പന്നനോ ആയിരിക്കും. സാമൂഹികമായി താഴ്ന്ന പുരുഷനുമായി സംബന്ധം പതിവില്ല. കാരണം ആ കാലഘട്ടത്തിലെ സാമൂഹികമായി താഴ്ന്ന പുരുഷൻ സാമ്പത്തികമായും താഴ്ന്നവനാണ്. ഇതിനുശേഷവും സ്ത്രീ തറവാട്ടമ്മയായി സ്വന്തം കുടുംബത്തിൽ തന്നെ തുടരും. ചിലപ്പോൾ ഒരു നിശ്ചിത കാലത്തേക്ക് മാത്രമായിരിക്കും ഇത്തരം ഒരു ബന്ധം നിലനിൽക്കുക.
പ്രത്യേകതകൾ
പ്രധാനമായും കേരളത്തിലെ ക്ഷത്രിയർ, നായർ,  ജാതിമാത്രർ അന്തരാള [അമ്പലവാസി] സ്ത്രീകൾ ആയിരുന്നു നമ്പൂരിസംബന്ധം ഒരു ആചാരം ആയി കണ്ടു അനുഷ്ടിച്ചിരുന്നത്. കൂടുതലും മാതൃദായക്കാരായിരുന്നു ഇത് അനുഷ്ടിച്ചിരുന്നത്. മറ്റുള്ള സമുദായങ്ങളിൽ അധികവും സവർണ്ണരായി പരിഗണിക്കാത്തതിനാൽ  നമ്പൂതിരി ജനതയ്ക്ക് സംബന്ധ ബന്ധങ്ങൾ പുലർത്താൻ പ്രായോഗിക ബുദ്ധിമുട്ടുകൾ ഉണ്ടായിരുന്നു എന്നുള്ളതാവാം അതിന് കാരണം. എന്നാൽ നായർ ഉപജാതികളിൽ ഒട്ടേറെ വിഭാഗങ്ങളിലും നമ്പൂതിരി സംബന്ധമില്ല എന്നുള്ളത് മറ്റൊരു വസ്തുതയാണ്.
മേയ് 3
ഗ്രിഗോറിയൻ കലണ്ടർ പ്രകാരം മേയ് 3 വർഷത്തിലെ 123 (അധിവർഷത്തിൽ 124)-ാം ദിനമാണ്.
മറ്റു പ്രത്യേകതകൾ
വർഗ്ഗം:മേയ് 3
പ്രഷ്യയിലെ വിക്ടോറിയ ലൂയിസ് രാജകുമാരി
പ്രഷ്യയിലെ വിക്ടോറിയ ലൂയിസ് രാജകുമാരി (വിക്ടോറിയ ലൂയിസ്; 13 സെപ്റ്റംബർ 1892 - 11 ഡിസംബർ 1980) ജർമ്മൻ ചക്രവർത്തിയായ വിൽഹെം രണ്ടാമന്റെയും ഷ്ലെസ്വിഗ്-ഹോൾസ്റ്റീനിലെ അഗസ്റ്റ വിക്ടോറിയയുടെയും ഏക മകളും അവസാനത്തെ കുട്ടിയുമായിരുന്നു. പിതാവിലൂടെ വിക്ടോറിയ രാജ്ഞിയുടെ കൊച്ചുമകളായിരുന്നു. ഹാനോവറിലെ രാജകുമാരൻ ഏണസ്റ്റ് അഗസ്റ്റസുമായി 1913-ൽ വിക്ടോറിയയുടെ വിവാഹം 1871-ൽ ജർമ്മൻ ഏകീകരണത്തിനുശേഷം ജർമ്മനിയിലെ രാജാക്കന്മാരുടെ ഏറ്റവും വലിയ സമ്മേളനമായിരുന്നു. പതിനാല് മാസങ്ങൾക്ക് ശേഷം ആരംഭിച്ച ഒന്നാം ലോക മഹായുദ്ധത്തിന് മുമ്പുള്ള യൂറോപ്യൻ റോയൽറ്റിയുടെ അവസാനത്തെ മഹത്തായ സാമൂഹിക സംഭവങ്ങളിലൊന്ന് ആയിരുന്നു ഇത്.
വിവാഹത്തിന് തൊട്ടുപിന്നാലെ, അവർ ബ്രൺസ്വിക്ക് ഡച്ചസ് ആയി. മകളായ ഫ്രെഡറിക്കയിലൂടെ, വിക്ടോറിയ ലൂയിസ് രാജകുമാരി സ്പെയിനിലെ സോഫിയ രാജ്ഞിയുടെ (സ്പെയിനിലെ ഫെലിപ്പ് ആറാമന്റെ അമ്മ) ഗ്രീസിലെ മുൻ രാജാവ് കോൺസ്റ്റന്റൈൻ രണ്ടാമന്റെ മാതൃവഴിയിലുള്ള മുത്തശ്ശിയായിരുന്നു.
ആദ്യകാല ജീവിതവും വിദ്യാഭ്യാസവും
വിക്ടോറിയ ലൂയിസ് രാജകുമാരി 1892 സെപ്റ്റംബർ 13 ന് ജർമൻ ചക്രവർത്തിയായ വിൽഹെം രണ്ടാമന്റെയും ചക്രവർത്തിനി അഗസ്റ്റ വിക്ടോറിയയുടെയും ഏക മകളായി ജനിച്ചു. "ആറ് ആൺമക്കൾക്ക് ശേഷം, ദൈവം ഞങ്ങളുടെ ഏഴാമത്തെ കുഞ്ഞിനെ, ചെറിയതും എന്നാൽ ശക്തവുമായ ഒരു ചെറിയ മകളെ ഞങ്ങൾക്ക് നൽകി," ചക്രവർത്തിനി കുഞ്ഞ് ജനിച്ചയുടനെ തന്റെ ഡയറിയിൽ എഴുതി. രാജകുമാരിയെ ഒക്ടോബർ 22 ന് നാമകരണം ചെയ്തു. അവളുടെ പിതാമഹന്റെ മുത്തശ്ശി വിക്ടോറിയ രാജ്ഞിയുടെയും അവളുടെ പിതാമഹന്റെ വലിയ മുത്തശ്ശി മെക്ലെൻബർഗ്-സ്ട്രെലിറ്റ്സിലെ ലൂയിസിന്റെയും പേര് നൽകി. വിക്ടോറിയ ലൂയിസ് എന്ന് ഔദ്യോഗികമായി അറിയപ്പെടുന്ന അവരെ കുടുംബം "സിസ്സി" എന്ന് വിളിപ്പേരു നൽകി. വിക്ടോറിയ ലൂയിസ് തന്റെ പിതാമഹനായ ചക്രവർത്തി ഫ്രെഡറികിനെ പോലെ ബുദ്ധിമതിയായിരുന്നുവെന്നും അമ്മയെപ്പോലെ മാന്യയും എന്നാൽ അവരുടെ പിതാവിനെപ്പോലെ തന്നിഷ്‌ടക്കാരിയും ആയിരുന്നതായി ചരിത്രകാരൻ ജസ്റ്റിൻ സി. വോവ്ക് എഴുതുന്നു. അവരുടെ പിതാവിന്റെ പ്രിയപ്പെട്ടവളും മറ്റുള്ളവരുടെ ശ്രദ്ധാകേന്ദ്രമാകുന്നതും അവൾ ആസ്വദിച്ചു. അവരുടെ മൂത്ത സഹോദരൻ കിരീടാവകാശി വിൽഹെം പറയുന്നതനുസരിച്ച്, വിക്ടോറിയ ലൂയിസ് അവരുടെ പിതാവിന്റെ ഹൃദയത്തിൽ "കുട്ടിക്കാലത്ത് വിജയിച്ച ഒരേയൊരു വ്യക്തി" ആയിരുന്നു. 1902-ൽ അവരുടെ ഇംഗ്ലീഷ് ഗൃഹാദ്ധ്യാപിക ആൻ ടോഫാം അവരുടെ ആദ്യ കൂടിക്കാഴ്ചയിൽ ഒൻപതുവയസ്സുള്ള രാജകുമാരി സൗഹൃദപരവും ഊർജ്ജസ്വലവുമാണെന്നും മൂത്ത സഹോദരൻ പ്രിൻസ് ജോവാകിമുമായി എപ്പോഴും വഴക്കുണ്ടെന്നും നിരീക്ഷിച്ചു.
കുടുംബം ഹോംബർഗ് കാസ്റ്റിലിൽ താമസിച്ചിരുന്നു. വിക്ടോറിയ ലൂയിസും ജോവാകിമും അവരുടെ ബന്ധുക്കളായ പ്രഷ്യൻ രാജകുമാരിമാരായ മാർഗരറ്റിന്റെയും സോഫിയയുടെയും മക്കളെ അടുത്തുള്ള ക്രോൺബെർഗ് കോട്ടയിൽ സന്ദർശിക്കാറുണ്ടായിരുന്നു.1905-ൽ രാജകുമാരി സംഗീതമേളകളിലെ പിയാനിസ്റ്റ് സാന്ദ്ര ഡ്രൗക്കറിനൊപ്പം സംഗീതം പഠിച്ചു. 1911 മെയ് മാസത്തിൽ ഒരാഴ്ചക്കാലം വിക്ടോറിയ ലൂയിസ് മാതാപിതാക്കളോടൊപ്പം ഹോഹെൻസൊല്ലെർനിലേക്ക് ഇംഗ്ലണ്ടിലേക്ക് പോയി. ബക്കിംഗ്ഹാം കൊട്ടാരത്തിന് മുന്നിൽ വിക്ടോറിയ രാജ്ഞിയുടെ പ്രതിമ അനാച്ഛാദനം ചെയ്യുന്നതിനായി അവിടെ അവർ കസിൻ കിംഗ് ജോർജ്ജ് അഞ്ചാമനെ സന്ദർശിച്ചു. 1909 ഒക്ടോബർ 18 ന് പോട്‌സ്ഡാമിലെ ഫ്രീഡെൻസ്‌കിർച്ചിൽ അവരുടെ സ്ഥിരീകരണം നടന്നു.